huhtikuu 2014 - Kohta kunnossa!\nEi, mun ei pitänyt enää jauhaa siitä miehien silmää toiseksi eniten miellyttävästä asiasta eli pepusta, pebasta.. mitä näitä nyt on! Mutta kuitenkin haluan sanoo muutaman sanasen tästäkin 😀 Lukee siis ken haluaa! Ja tähän alkuun heti, että niitä negatiivisia kommentteja tästä asiasta en halua, kiitos kaunis 🙂\nLuin tuossa viimeisintä MeNaiset Sport -lehteä ja löysin mielenkiintoisen jutun (Hei, saa katsoa perään! / 16.4.14) siitä, miksi niitä pakaralihaksia juuri tulisi treenata. Oikeastaan jutussa oli kerrottu eri vuosikymmenten ”peppumuodista”: 50-luvulla naisellisen pehmeä, 90-luvulla pieni kuin pojalla, 2000-luvulla aavistuksen sporttinen ja nyt 2014 ”katseiden kääntäjä”. No oli miten oli, jutun lopussa kerrottiin tosiaan siitä, miksi sitä peppua oikeasti kannattaa treenata.\nJos nyt joku on tähän mennessä kyykännyt vain sen takia, että se varmaan näyttää kivalta vastakkaisen sukupuolen silmään tai koska muutkin, niin tässä tulee muutama fakta lisää siihen, miksi kannattaa sitä bebaa treenata! Eli ensinnäkin pyöreä takapuoli kertoo elinvoimasta. Sellaisen omaava pitää itsestään huolta ja käy aktiivisesti siellä reisi-peppu -jumpassa taikka salilla. Myös ruokavalio on kohdallaan tällaisen pepun omistavalla henkilöllä. Ei se rasva sieltä takalistostakaan sula pelkällä sipsillä ja karkilla!\nKaiken kaikkiaan, kun treenaat, saat hyvän lihaskunnon, jolloin jaksat paremmin ja olet vielä mummona tai pappanakin rautaisessa kunnossa! Miettikää oikeasti niitä teräspappoja tuolla salilla, aikamoista! Omakin mummu vetää treeniä salilla ja kävelee pitkiä lenkkejä minkä ehtii 🙂 Mutta palatakseni siihen pepun treenamisen hyötyihin: kun lihakset ovat vahvat, on ryhti hyvä. Tämä taas pitää lonkat ja lantion oikeassa asennossa ja tästä hyötyy taas takareisi ja polvi saaden tukea. Huikeeta!\nMulla on issias vaivannut aina silloin tällöin. Enemmän silloin ennen kuin nyt. Puhuin asiasta PT:ni kanssa ja hän oli sitä mieltä, että keskimmäisten pakaralihasten heikkous voi johtaa myös näihin issiasvaivoihin. Niinpä nyt tässä treeniohjelmassa keskitytään myös enemmän siihen keskimmäisten pakaralihasten voimistamiseen! Kesäpeppu here I come 😀\nEli hattua saa nostaa tälle uudelle ”muotivillitykselle” eli niille pyöreille treenatuille pepuille! Ja vaikka se lättäpeppu tulee varmasti taas muotiin jossakin vaiheessa, ole erilainen ja muista, että siitä on enemmän hyötyä kuin haittaa, että se peppu pysyy pyöreänä 🙂\nNiin, kyllä kannattaa, sekä miesten että naisten, luoda katsaus sinne takalistoon ja miettiä, että tarvitsisiko se sittenkin vähän niitä kyykkyjä tai muita pakaralihaksia vahvistavia liikkeitä?\nAion tuossa vappuna testata tuosta MeNaiset Sport -lehdestä löytyneen treenin juuri tuolle pakarapuolelle ja siitä kommenttia sitten myöhemmin!\nNyt aion pakkaamisen keskellä tehdä vähän treeniä kahvakuulan kanssa ! Miltä kuulostais kyykkytreenit vapun vieton lomassa ? hihii 😉\nAvainsanat: fitness kotitreeni kuntosali kyykky pepputreeni Ruokavalio tavoitteet Treeni Yleinen\nJes jes jes! Enää 2 päivää töitä ja sit pitkä vappuloma 🙂 tai ainakin pitkän viikonlopun verran, mutta tulee kyllä niin tarpeeseen!\nViikonloppu sujui ihanan lämpöisestä ilmasta nauttien 🙂 Lauantaina oli vuorossa vähän shoppailua kaupungilla sekä kahvittelua ulkona! Ja oikeastaan varmaan kolmesti tuli ne kahvit nautittua siellä terassilla, mahtavaa 🙂 Eikä se koko viikonloppu mennyt ihan herkuitta, mutta saahan sitä silloin tällöin viettää vähän herkku-päivää, eikö!?\nShoppailujen jälkeen oli vuorossa jalkatreeni. Sai peppukin kyytiä, kun reiden loitontajiin laitoin 55 kg ja eteenpäin nojaten sai peppulihakset treeniä! Tänään vasta on tuntunut siltä, että jotain tuli oikesti tehtyäkin! Ja smjv:ssä sain painoja nostettua aika runsaasti: 12 kg > 18 kg! hihiii!\nAllergia on vaivannut viime aikoina aika reippaasti ja tämän takia en juuri parin kymmenen minuutin koiranpissityslenkkiä pidempään oo ulkona oleillut.. Mitä nyt ne hetket kahvikupin kanssa. Mutta siis rasitus ulkona ei oo nyt hyvästä :/ Onneksi sisätiloissa ei pölyä oo niin paljoa ja ilmastointikin toimii useissa paikoissa! Salitreenin sentään on vielä jaksanut tehdä 🙂\nTultiin eilen suht myöhään kotiin ja piti koukata huoltsikalta jotain helppoa ruokaa illaks. Ostin testimielessä tuollaisen Valio Pro feel -proteeinirahkan, mansikan makuisen. Oli kyllä ihan makoisaa vaikka en kovin paljoa noita ”valmisrahkoja” syönytkään 🙂 Niin, tuunasin kuitenkin tuota vähän Biokian kuivatuilla marjoilla! Nam 🙂 Varmaan juuri kiireisenä välipalana voisi kuvitella tuollaista syövän!\nTänään käväisin salilla tekemässä pikaisen, 45 minuutin, rinta-ojentaja -treenin. Penkistä nousi jo 30 kg, siis 8 sarjana! 🙂 Hauska huomata, että kyllä ne voimatasotkin sieltä noussee pikkuhiljaa..\nJa punnerrettiin niitä ojentajiakin …\nAi niin, aamupaino oli tänäänkin sama 60,0 kg. Eli ei viime viikosta noussut sitten grammaakaan.. Mutta kyllä tämäkin paino saadaan tästä taas nousuun 😉\nMiten aioitte viettää vappua? Ja kuinka moni meinaa olla ihan kokonaan ilman alkoholia? Itse todennäköisesti torstai-iltana vasta kilistän ehkä yhden lasin skumppaa, mutta muuten taitaa jäädä juhlimiset vähään tänä vuonna 🙂 Lisää vappukuulumisia sitten myöhemmin!\nTreenien täytteistä viikon alkua!\nAvainsanat: Instagram lenkkeily ojentajat pepputreeni tavoitteet Yleinen\nMikä on #selfie pohjanmaalaisittain? No sehän on #ittie! Kiitos appiukolleni tästä 😀\nNykypäivänä pinnalle on noussut ihmisten jokapäiväiset kuvat peilin kautta tai kännykkäkameran etukameralla käsi ojossa otettuina. Erityisesti näitä kuvia löytää Instagramista sekä blogeista, mutta toki muualtakin somen ihmeellisestä maailmasta. Itsehän seuraan eniten fitness (vai pitäisikö sanoa kuntoilu.. missä sekin raja taas menee?! hahhahaa)– sekä lifestyle -tyyppisiä blogeja ja sielläkin näitä ittieitä pilkahtelee suuriakin määriä.\nMiksi sitten itseään pitää niin kuvata? Ja tekeekö se ihmisestä itsekkään, jos jakaa tällaisia kuvia sosiaalisessa mediassa muiden nähtäväksi? Muiden mielipiteisiin en tietenkään voi vaikuttaa enkä tiedä ihmisten pohjimmaisia syitä näihin kuviin, mutta omat pointtini voin toki kertoa 🙂\nBlogin alkuaikoina en ollut varmaan juuri kuullutkaan sanasta ”selfie”. Pyysin usein kaveria tai miestäni ottamaan muutaman kuvan salilta, jotta sain edes pari kuvaa blogiin jaettavaksi sekä itselle muistoksi. Nimenomaan, itselle muistoksi. Ja nyt harmittaa, kun niitä kuvia sieltä vuoden takaa ei olekaan niin paljoa.. Ei voi verrata niin hyvin nykyistä minää vanhaan, siis ulkonäöllisesti (fiiliksiä pystyn vertaamaan enemmän kuin hyvin, mutta niistä lisää myöhemmin). Miksi siis se ulkonäkö kiinnostaa? Mullahan tämä elämäntapamuutos alkoi siitä, että kyllästyin siihen, kun kädet oli tikut, jalat oli tikut, maha pömpötti siiderien ja karkkien jäljiltä. En ollut tyytyväinen omaan ulkonäkööni. Mutta kyllä siihen elämäntapojen muuttamiseen tervellisempään suuntaan liittyi muutakin. Jos unohtaa sen ulkonäön (joka on nyt jo jäänyt taka-alalle prioriteettilistalla), on se oman kehon hyvinvointi tärkeämpää, ulkonäkö enemmänkin toimii ehkä motivaattorina, mutta ei ole enää se salilla treenaamisen edellytys.\nMulla on ollut aina ongelmia selän kanssa, no salilla kun käy aktiivisesti, selän ongelmat ovat vähentyneet lähes olemattomiin. Myös meillä suvussa esiintyy verisuonten kalkkeutumista, johon voin vielä tässä vaiheessa elämääni vaikuttaa, ehkä. Ainakin yritän. Ja toki monet muutkin sairaudet juontavat juurensa epäterveellisistä elämäntavoista, kuten liikalihavuudesta, liian vähästä liikunnasta sekä siitä ruokavaliosta. Saan motivoitua itseni sinne salille ja liikkeelle ylipäätään sillä, että näen jotain muutosta itsessäni. Eikä sitä muutosta juuri huomaa muulla, kuin niillä kuvilla. On ne sitten otettu peilin kautta tai ei 😉\nNyt poikkesin ehkä hieman taas postauksen alkuperäisestä aiheesta, mutta siis ainakin minä tykkään seurata blogeja, joissa on niitä kuvia! On se kuva sitten peilin kautta otettu tai huippujärkkärillä huippukuvaajan ottama. Kuvat tekevät sen luonteen blogiin, mutta toki, jos tekstin sisältö on mitään sanomaton, ei ne kuvat välttämättä pelasta. Se, tekeekö kuvat henkilöstä itsekkään, on tietysti kaikkien oma mielipide. Mielestäni kuitenkaan ei. Jos seuraa jonkin ihmisen muutosta vaikkapa lihavasta lihaksikkaaksi, juuri niiden kuvienkin avulla, saattaa saada itsekin kipinän omien elämäntapojen muuttamiseen. ”Jos tuo pystyy, miksen minäkin!?” Siis toki pitää jossain määrin olla ”itsekäs”, että haluaa pitää itsestään huolta, mutta ei se ole sitä negatiivista itsekkyyttä !\nToivottavasti pointtini näistä selfiestä tai ittieistä tuli selväksi! Ottakaa vaan niitä kuvia, niitä on sekä kiva katsella tulevaisuudessa että niitä on kiva seurata nyt 😉 Mitä mieltä sinä olet selfiestä? 🙂\nLöysin muuten pari päivää sitten mulle ihan uuden tuttavuuden blogisivuistoista tai siis sellaisista, joihin voit ilmoittaa oman blogisi ja jossa voit seurata muiden blogeja, nimittäin Blogkeen-sivuston. Ja olihan se pakko omakin blogi sinne laittaa 😉 Jos jo seuraat blogeja edellä mainitun sivuston kautta tai ehkä haluat alkaa seurata blogeja siellä (päivitykset saa muuten myös tilattua Facebookiin), käyhän tilaamassa Kohta kunnossa! -blogipäivityksetkin 😉 Tuossa linkki:\nJa ne mun #ittiet löytyy täältä:\nInstagram / jennaeaarnio\nAurinkoista sunnuntain jatkoa ihanat lukijat!\n– Aurinkoa palvova J.\nAvainsanat: elämäntapamuutos fitness Instagram kuntosali Nike ruoka Ruokavalio tavoitteet Yleinen


VTT tutki: betonikerrostalon hiilijalanjälki on noin 75 prosenttia suurempi kuin puukerrostalossa - Aarre $content.name - Aarre\nVTT:n hankkeessa selvitettiin kolmen puukerrostalon materiaalien käyttöä ja hiilijalanjälkeä. Yksi kohteista sijaitsee Vantaan Kivistön asuntomessualueella.\nTeknologian tutkimuskeskus VTT:n koordinoimassa LeanWOOD-hankkeessa kartoitettiin suomalaisen puukerrostalorakentamisen vahvuuksia ja heikkouksia. Hanke tuotti myös uutta vertaustietoa puu- ja betonikerrostalojen hiilijalanjäljestä.\nPuurakentamisella on VTT:n mukaan vahvuuksia ja mahdollisuuksia, mutta puurakenteisten kerrostalojen yleistyminen vaatii uusia toimenpiteitä ja kehittämistä läpi koko arvoketjun.\nEsimerkiksi rakennuksen suunnitteluun tarvitaan VTT:n mukaan riittävän aikaisessa vaiheessa rakennejärjestelmien toimittajien ja toteuttajien osaamista. Puurakennusten statiikka, palotekninen, akustinen ja kosteustekninen suunnittelu vaativat enemmän työtä verrattuna betonirakentamiseen.\nHankkeessa selvitettiin kolmen puukerrostalon materiaalien käyttöä ja hiilijalanjälkeä. Suurin kohde oli Vantaan Kivistön asuntomessualueella, jossa käytettiin tehdasvalmistettuja suurelementtejä. Helsingin Eskolantien kohteessa rakennustapana oli esivalmistettu tilamoduuli. Kolmas kohde oli Helsingin Kuninkaantammessa, jossa tehtiin sama pohjaratkaisu kahdelle suurelementtipuukerrostalolle sekä viereen rakennettaville kahdelle betonikerrostaloille.\nVTT laski Kuninkaantammen kohteista vertailutietoja.\n”Betonikerrostalon hiilijalanjälki on noin 75 prosenttia isompi vastaavanlaiseen puukerrostaloon nähden. Pienin ero on alapohjaratkaisussa, kun myös puukerrostalon alapohjarakenteet ovat betonisia. Suurin on parvekerakenteissa johtuen betonirakennuksen massiivisista betoniparvekkeista”, kertoo VTT:n erikoistutkija Sirje Vares.\nPuu on uusiutuva luonnonmateriaali, joka toimii kasvun aikana hiilinieluna. Se on kevyt materiaali, jonka hiilijalanjälki on pienempi verrattuna massiiviseen betonirakentamiseen, VTT:n tiedotteessa todetaan.\nVTT:n julkaisu on luettavissa verkossa.


Länsimetro - Sivu 221\nSivu 221 / 327 Ensimmäinen ... 121141161181201211217218219220221222223224225231241261281301321 ... Viimeisin\nNäytetään tulokset 3301-3315/4900\n01.01.2013, 21:23 #3301\nLontoon Crossrailissa on valittu kokonaan erilainen strategia tulipalojen suhteen: palavan junan jääminen tunneliin estetään ja juna evakuoidaan asemalla.\nTietääkseni kaikessa tunneliraideliikenteessä periaate on, että juna ajetaan seuraavalle asemalle, jos mitenkään mahdollista. Periaate pätee jopa palavaan junaan. Aina junaa ei kuitenkaan ole mahdollista ajaa seuraavalle asemalle. Tunnelissa evakuoimiseenkin on siis varauduttava.\nViimeisin muokkaaja late-; 01.01.2013 kello 21:42.\n02.01.2013, 00:02 #3302\nMiten asiaa ajatellaan Lontoon Crossrailissa? Ainakin pikaisen tutustumisen perusteella näyttäisi siltä, että palavan junan evakuointiin tunnelissa ei varauduttaisi. Siihen kai pitää varautua, että juna voidaan joutua evakuoimaan tunnelissa jonkin vian vuoksi mutta ilman samanaikaista tulipaloa.\nArgumentaatio näyttäisi menevän suunnilleen niin, että 1) sähköjunien palot ovat erittäin harvinaisia 2) varmistamalla junan järjestelmien virransyöttö ja asianmukainen ilmastointi estetään, että palamaan syttynyt juna joutuisi pysähtymään tunneliin -> ei tarvitse varautua palavan junan evakuointiin tunnelissa. Mikä junassa ylipäänsä voi palaa niin, että ajoa ei voi jatkaa?\nEsim. tässä paperissa tutkitaan numeerisesti palon leviämistä junassa: http://cob.teamspace.nl/Gedeelde%20d...en/16_Ting.pdf Ainakaan junassa palamaan syttyvät matkalaukut eivät näytä saavan vakavaa vaaraa aikaiseksi ennen kuin juna pääsee seuraavalle asemalle.\n02.01.2013, 02:31 #3303\nMiksipä ei uusita samalla junakalustoa? Länsimetron käynnistyessä vanhat junat alkavat olla 35-vuotiaina aika lähellä kierrätysikää, joten uudelle, modernille ilmeelle alkaisi olla muutenkin tarvetta. Kaikki eivät pidä Brežnevin ajan retrotyylistä.\nEn ymmärrä, miten voit liittää Helsingin metron ja "Brežnevin ajan retrotyylin" toisiinsa. Okei, Brežnev oli tuolloin Neuvostoliiton pääsihteerinä, mutta miten se tähän liittyy? Puhutaanko 30 vuoden päästä Transtech-vaunuista Putinin ajan retrotyylinä?\nKyseessä on kuitenkin kahden suomalaisen huippumuotoilijan suunnittelema laite, joka oli syntyajankohtanaan suorastaan hämmentävän futuristinen, kun samaan aikaan Valmet puski pihalle kolhoja nivelraitiovaunuja ja sähkömoottorijunia. Mielestäni sen muotoilu on kestänyt 70-lukulaiseksi hämmästyttävän hyvin aikaa ja maailma on täynnä kaupunkeja, joiden saman ikäiset vaunut näyttävät suorastaan antiikkisilta.\nTämän filmin kontrasti maanpäällisen ja -alaisen maailman välillä on minusta huikea, kuin siirtymä tunkkaiselta vuosikymmeneltä uudelle vuosituhannelle:\n02.01.2013, 04:27 #3304\nTosin aikaisemmin vakuutettiin, että juna ajetaan aina asemalle, vaikka vuoroväli oli lyhyempi kuin pisin tunnelin ajoaika. Ilmeisesti vasta 2011 tehtyjen simulointien jälkeen HKL:ssä uskottiin, ettei kaikkia junia voi ajaa asemille, jos vuoroväli on lyhyempi kuin tunnelin ajoaika.\nJos tulipalo alkaa yhdessä junassa, sitä edeltävät junat tietystikään eivät jää seuraavalle asemalle vaan ajavat sitä seuraavalle, jotta se onnettomuusjuna mahtuu sille seuraavalle asemalleen. Ja jos asemalle mahtuminen on ongelma, asemaahan voidaan aika halvalla pidentää evakuointitarkoituksiin. Kääntöpaikkavaihteet estävät tämän asemien länsipäässä monessa paikassa, mutta evakuointihan voidaan silti järjestää aseman itäpäähän tehdylle pidennykselle. Automaattimetrollahan junat voidaan ajaa toisiinsa kiinni ihan turvallisesti. Jos nopeuden takia onnettomuusjuna on tärkeää ajaa täydellä vauhdilla asemalle, ajetaan sitten se asemalla tiellä oleva juna hitaasti kiinni seuraavan aseman junaan.\nMutta on toki selvää, että evakuointimahdollisuus tunnelista pitää olla. Mutta ei tuo asemille mahtuminen pitäisi mikään oikea ongelma olla, jos vain hätäproseduurit tehdään kunnollisiksi.\n---------- Viestit yhdistetty klo 3:27 ---------- Edellinen viesti oli kirjoitettu klo 3:11 ----------\nTämä on kyllä täysin totta. Metrojunan muotoilu menee ihan samaan sarjaan Futuro-talojen ja aikansa 007-leffojen kanssa. Se on tosiaan hämmentävän hyvännäköistä designia, kun siitä irrottaa päältä sen, että se näyttää niin 70-luvulta kuin vain voi. Suomessa siitä toki syntyy helposti sellainen ajatusvirhe, että se liittyy aina neuvostoliittolaisuuteen. Mutta neuvostoliittolainen design on ihan erilaista.\nJa kun tosiaan vertaa vaikka Tukholman tai Lontoon vanhempiin sarjoihin tai meikäläisiin sähkiksiin, niin muotoilu on kyllä todella hyvää. Ja ne oranssit muovipenkitkin edustavat juuri sitä harkittua kokonaisuutta. Sääli, ettei tällaista muotoiluosaamista tullut transuihin. Ne ovat ihan hyvän näköisiä, mutteivät mitenkään omaleimaisia. Mutta niinhän nykyään kaikki autotkin näyttävät samanlaisilta.\n02.01.2013, 07:41 #3305\nJos tulipalo alkaa yhdessä junassa, sitä edeltävät junat tietystikään eivät jää seuraavalle asemalle vaan ajavat sitä seuraavalle, jotta se onnettomuusjuna mahtuu sille seuraavalle asemalleen.\nSilloin kun junia on enemmän kun asemia, ei ole ”sitä seuraavaa asemaa”. Eikä voi noudattaa periaatetta siitä, että tunneliin lähdetään vasta sitten kun rata on vapaa seuraavalle asemalle. Tämä on tunneliliikenteen turvallisuuden ykkösperiaate, jota ei haluta noudattaa, koska automatisointi on tärkeämpi asia kuin turvallisuus. Minusta tämä asia on periaatteena helppo ymmärtää muutenkin, mutta myös simulointi osoittaa, ettei kaikkia junia voi ajaa asemalla. Turvallisuusarvio taas ei voi perustua siihen, että esim. palaa voivat vain ne junat, jotka osuvat asemien kohdalle.\nAutomaattimetrollahan junat voidaan ajaa toisiinsa kiinni ihan turvallisesti. Jos nopeuden takia onnettomuusjuna on tärkeää ajaa täydellä vauhdilla asemalle, ajetaan sitten se asemalla tiellä oleva juna hitaasti kiinni seuraavan aseman junaan.\nIlmeisestikään junia ei voi automaattisesti ajaa toisiinsa kiinni, koska on päädytty siihen, että lähelle ajamiseen tarvitaan kuljettaja. En tunne yksityiskohtia kylliksi, jotta osaisin selittä, miksi. Varmaankin johtuu hankittavan laitteiston ominaisuuksista. Mutta luultavasti myös siitä, että kuten kaikissa automaattijärjestelmissä, kuljettajaton metrokin osaa tehdä automaattisesti vain ennalta ohjelmoituja asioita. Häiriöiden ja katastrofien ennalta ohjelmointi on vähintään erittäin vaativaa tai mahdotonta, joten yllättäviin tilanteisiin tarvitaan ihminen, jolla on luovuutta.\nToinen tekijä on aika. Kaikenlaisia järjestelyitä voidaan tehdä jos aikaa on rajattomasti, mutta hätätilanteessa aika on kriittinen tekijä. Jos kahdessa minuutissa pitäisi päästä turvaan, siinä ajassa ei ryhdytä vekslailemaan ja tyhjentämään junia edestä tai takaa. Paras keino on voida ajaa edessä olevalle asemalle saman tien. Siis pysähtymättä välillä pohtimaan, mitä tehdään, ja sitten kiihdyttämättä tai suuntaa vaihtamatta. Siksi on turvallisuusperiaate siitä, että tunneliin lähdetään vasta kun rata on vapaa seuraavalle asemalle.\nMetrojunan muotoilu menee ihan samaan sarjaan Futuro-talojen ja aikansa 007-leffojen kanssa. Se on tosiaan hämmentävän hyvännäköistä designia, kun siitä irrottaa päältä sen, että se näyttää niin 70-luvulta kuin vain voi.\n”Kauneus on katsojan silmissä.” Minulle tuo 1980-luvun video toi mieleen ajatuksen, että tosiaan, noin vanhanaikaista metron design on. Videolla näkyvä muoti ja ajoneuvot näyttävät tietenkin vanhanaikaisilta, koska niitä ei näe nykyään. Mutta rakennukset tai metro ja sen design eivät silmissämme vanhene, koska niiden tilalle ei ole tullut uutta ja nykyaikaista muotoilua. 200-sarjan junat tekivät 100-sarjan vanhan näköiseksi. Variotram teki Valmetit vanhan näköisiksi, ihan kuten Valmetit aikanaan tekivät 4-akseliset VTS:t ja Kariat vanhan näköisiksi. Mutta mitä ajatellaan mannheimilaisista? 1950-luvun designia, joka tuli uutena Helsinkiin 2000-luvulla?\nJos meillä olisi nykyaikaisia ratikoita nurmiratoineen, moderneine pysäkkeineen (siis ei ainoastaan mainostoimiston halpoja bulkkikatoksia) ja tietenkin vaunujen muotoiluineen, pitäisimme metroa ja sen 1970-luvun muotokieltä sekä värejä kuin myös koko maan alle kaivautumisen ideaa menneisyyden jäänteenä. Mutta ehkä juuri siksi tämä moderni joukkoliikenne onkin pidetty kaupungistamme poissa. Kruununjalokivi ei saa himmetä!\n02.01.2013, 08:01 #3306\nSilloin kun junia on enemmän kun asemia, ei ole ”sitä seuraavaa asemaa”.\nOnhan. Se seuraava asema on olemassa heti kun päätetään ettei se seuraava juna pysähdy sillä. Se seuraava juna menee sitä seuraavalle asemalle.\nEikä voi noudattaa periaatetta siitä, että tunneliin lähdetään vasta sitten kun rata on vapaa seuraavalle asemalle.\nKun näinhän nyt ei tulla kuitenkaan tekemään, kuten jo itse sanoit, niin yllä kirjoittamallani tavalla voidaan toimia.\n---------- Viestit yhdistetty klo 6:55 ---------- Edellinen viesti oli kirjoitettu klo 6:52 ----------\nJos kahdessa minuutissa pitäisi päästä turvaan, siinä ajassa ei ryhdytä vekslailemaan ja tyhjentämään junia edestä tai takaa. Paras keino on voida ajaa edessä olevalle asemalle saman tien. Siis pysähtymättä välillä pohtimaan, mitä tehdään, ja sitten kiihdyttämättä tai suuntaa vaihtamatta.\nEn puhunut pysäyttämisestä enkä varsinkaan suunnan vaihtamisesta. Automaattimetroon tällaiset hätäproseduurit totta kai ohjelmoidaan niin, että ne tapahtuvat ilman sekunninkaan viivettä. Ainoa muutos, mikä tästä seuraa, on se että jokin juna saattaa ajaa jonkin aseman ohi pysähtymättä. Näin toki tekee vain sellainen juna, jolla ei ole kahden minuutin kiirettä päästä turvaan ja samalla tekee tilaa sille, jolla on.\n---------- Viestit yhdistetty klo 7:01 ---------- Edellinen viesti oli kirjoitettu klo 6:52 ----------\nSiksi on turvallisuusperiaate siitä, että tunneliin lähdetään vasta kun rata on vapaa seuraavalle asemalle.\nEi ole kovin paljon vähemmän turvallista, jos täysin turvallinen juna tekee tilaa pulassa olevalle täysin turvallisella nopeudella ja etäisyydellä seuraavasta. Ja joka tapauksessahan nyt on varauduttu siihen tunnelista pelastamiseen. Juna, joka ei ole pulassa, voidaan helposti ja kiireettä pelastaa sieltä tunnelinkin kautta. Se kuitenkin voi olla esimerkiksi juna, joka on onnettomuusjunaa edellä kolmen junan verran. Se on jo noin viiden kilometrin päässä onnettomuuspaikasta.\nJa jos onnettomuusjunan perässä tulee juna, joka on jo samalla tunneliosuudella seuraavan kanssa, niin senhän toki voi peruuttaa tunnelista edelliselle asemalle. Automaatillahan suunnanvaihto kestää hätäjarrutuksen ja normaalin kiihdytyksen verran. Automaatin hätäproseduuri toki toimii välittömästi niin, ettei perässä tulevia junia liikuteta tukkimaan peruuttavan tilaa. Tällöinhän voidaan tarvittaessa peruuttaa vaikka kolme junaa edelliselle asemalle ja se neljäs, taas viiden kilometrin päässä, evakuioida kiireettä tunnelin kautta. Tai sitten asemalta heti kun se kolmas on evakuoitu asemalle.\nEdelleenkin, automaatti vain ohjelmoidaan tekemään tällainen hätäproseduuri, joka ajaa junat turvaan.\n02.01.2013, 10:43 #3307\nJonkinmoista haastetta tulee siitä, että osa junista voi jo olla asemilla. Niitä ei siis voi liikuttaa heti pois alta, vaan matkustajat pitää ensin vaihtaa. Oikeaoppisesti nämä junat pitäisi itse asiassa tyhjentää, mutta tyhjentäminen vienee pidemmän ajan.\nPeriaate on minusta silti oikea. Eikä metroa nytkään tietääkseni ajeta niin, että tunneli olisi aina edessä vapaa koko matkan seuraavalle asemalle. Vai mitä Ruoholahteen tullessa oikein usein odotellaan? Edessä oleva laituri ei ainakaan ole lähdettäessä vapaa.\n02.01.2013, 10:54 #3308\nKysymys on, kuinka paljon pidemmän. Vuorovälin ollessa kaksi minuuttia on siihen ainakin se kaksi minuuttia aikaa. Siinä ajassa kyllä tyhjenee ruuhka-ajan junat rautatieasemallakin, ja metrossa on ovia per junametri noin kaksinkertaisesti, ja ilman portaita.\n02.01.2013, 11:51 #3309\nOlen samaa mieltä. Ei KAIKKIA junia tarvitse saada asemalle samanaikaisesti vaan riittää, että palava juna pääsee asemalle esteettä. Crossrailissa puhutaan max. kolmen minuutin asemavälistä, joten ilmeisesti junat on tarkoitus suunnitella niin, että kolmessa minuutissa olot junassa eivät kehity sietämättömiksi.\nKolmen minuutin luulisi riittävän siihen, että seuraavalla asemalla seisova juna saa ovensa kiinni, pääsee jatkamaan matkaa, ja asemalla oleville ihmisille annetaan poistumiskäsky.\nKuinka usein sähköjunat tapaavat syttyä palamaan (varsinkin tunnelissa), ja miten tavallista on, että ajoa ei voida jatkaa seuraavalle asemalle?\nVoi olla että kyse on 70-luvun itään rähmällään olosta aiheutuvasta ajatusvirheestä - vai onko sittenkään? Vaikka suunnittelu on kieltämättä hyvin futuristista, niin Valmetilla kai uskottiin/toivottiin/unelmoitiin metrosta vientituotetta. Onko sisustus siis suunniteltu enemmän lännen suurkaupunkien pankkiireja vai itäblokin työmuurahaisia kuljettamaan?\nEikö kapoisille muovipenkeille ajateltu mahtuvan kolme matkustajaa? Ei siitä oikein mihinkään pääse, että minusta sisustus heijastelee aika pitkälle käytännöllistä reaalisosialismia. Kapinoivat helsinkiläiset vain eivät suostu penkeille kuin kaksin.\nIMHO, vaunujen sisustus pitäisi suunnitella niin, että se voitaisiin verraten helposti uusia kokonaan (ainakin uudet penkit ja seinäpaneelit) n. 10 vuoden välein. Silloin sisustuksen ilme pysyisi tuoreena koko kaluston käyttöiän.\n---------- Viestit yhdistetty klo 12:51 ---------- Edellinen viesti oli kirjoitettu klo 12:36 ----------\nOnko palavan junan edessä olevia junia edes välttämätöntä evakuoida? Nehän voisivat jatkaa matkaansa jotakuinkin normaalisti. Varsinainen evakuointitarve koskisi junia, jotka ovat palavan junan takana tai tulossa vastakkaisesta suunnasta asemalle, jolle palava juna pysäytetään.\nPalavan junan takaa voisi joutua peruuttamaan yhden junan edelliselle asemalle. Vastakkaisesta suunnasta junan pitäisi joko ajaa pysähtymättä aseman ohi tai palata edelliselle asemalle.\n02.01.2013, 12:25 #3310\nEi siitä oikein mihinkään pääse, että minusta sisustus heijastelee aika pitkälle käytännöllistä reaalisosialismia.\nHelsingin metron sisustus ei mitenkään poikkea minkään suurkaupungin metron sisustuksesta. Yhtä lailla niissäkin sen sanelee käytännön syyt: siivouksen helppous, halpuus ja kestävyys. Sopii täysin ajan henkeen, että kokomuovinen penkki katsotaan ennemminkin laadukaammaksi kuin kangaspäällysteinen.\nNeuvostoliittolaisessa hengessä penkit olisivat puuta.\n---------- Viestit yhdistetty klo 11:25 ---------- Edellinen viesti oli kirjoitettu klo 11:23 ----------\nOnko palavan junan edessä olevia junia edes välttämätöntä evakuoida? Nehän voisivat jatkaa matkaansa jotakuinkin normaalisti.\nOn, koska metroliikenne ei voi jatkua normaalisti, kun sähköt katkaistaan pelastustöitä varten. Eivätkä kaikki junat mahdu kääntöraiteelle muutenkaan varastoon.\n02.01.2013, 13:43 #3311\nNokun ei ole. Metrojunien jono on ketju, jossa ongelmajuna (palava tai muuten rikkinäinen) on yksi lenkki. Jos ongelmajunan edestä panet ketjun poikki ja alat työntää, niin työnnät sitä ongelmajunaa takaapäin. Viimeinen ”sitä seuraava” juna kun on se juna, joka on ongelmajunan takana.\nAutomaattimetroon tällaiset hätäproseduurit totta kai ohjelmoidaan niin, että ne tapahtuvat ilman sekunninkaan viivettä.\nVoinet kysyä HKL:stä, miksi automaattimetroon tarvitaan ongelmatilanteisiin kuljettaja. Minun tulkintani siitä tarpeesta on, että automaatti on tosiaankin vain automaattisesti toimiva normaaliliikenne. Poikkeustilanteet hoidetaan käsipelillä. Ja siihen ei riitä valvomossa henkilökuntaa. Tämä voi olla Siemensin järjestelmän ominaisuus, kustannuskysymys tai sitten ei, en tiedä.\n02.01.2013, 14:02 #3312\nMuotoilun osalta vertailua voisi tehdä takuuvarmasti länsimaista 60-luvun futurismia edustaneisiin San Franciscon lahden alueen BARTiin ja Washington DC:n metroon. Sikäläisten junien muotoilu ei ole ainakaan tyylikkäämmin vanhentunut kuin Helsingin M100-sarja, tosin korjaaminenkin on tainnut olla heikompaa. BARTin junissa on pehmustetut penkit, jotka näyttävät perin nuhjuisilta kun verhoilun uusiminen on jätetty väliin. Washington DC:n asema-arkkitehtuuri taitaa kestää aikaa tästä joukosta parhaiten.\n02.01.2013, 14:14 #3313\nViimeinen ”sitä seuraava” juna kun on se juna, joka on ongelmajunan takana.\nKun puhuin seuraavasta junasta, tarkoitin seuraavaa ongelmajunan edessä olevaa junaa. Eli ongelmajunaa edeltävä juna ajaa seuraavalle asemalle, sitä edeltävä juna sitä seuraavalle. Ongelmajunan takana tuleva juna jää edelliselle asemalle. Jos se on jo ehtinyt tunneliin, se täytyy peruuttaa edelliselle asemalle. Jos edelliselle asemalle on jo tulossa juna, se peruuttaa sitä edelliselle asemalle. Kuten sanoin, automaattimetrossa suunnanvaihto kestää hätäjarrutuksen ja normaalin kiihdytyksen verran.\n---------- Viestit yhdistetty klo 13:11 ---------- Edellinen viesti oli kirjoitettu klo 13:04 ----------\nSe olisi kovin outoa, kun ongelmatilanteessa nimenomaan automaatti pystyy handlaamaan junien ajamisen turvalliseen paikkaan salamannopeasti. Minusta se on vieläpä vähimmäisvaatimus automaattiselle toiminnalle: vikatilanteessa sen pitää osata "sammua" turvallisesti. Hätäproseduuri ei todellakaan ole mikään monimutkainen juttu normaaliajoon verrattuna. Senhän täytyy vain osata raivata tilaa riittävän nopealle evakuoinnille siellä, missä se on tärkeää, ja muut junat vain ajaa normaalisti seuraavalle asemalle. Onhan automaattimetroissa tyypillisesti ja käsittääkseni Helsinkiinkin puhuttu joustavaa vuorovälin säätymistä ja junien käyttöönottoa. Jos se sen osaa, niin miksei sitten evakuointiakin.\n---------- Viestit yhdistetty klo 13:14 ---------- Edellinen viesti oli kirjoitettu klo 13:04 ----------\nVai tarkoitatko sitä, että kun mennään rata molempiin suuntiin ympäri, päädytään takaisin siihen, mistä ollaan lähdetty? Mutta näinhän ei tietenkään käy, koska onnettomuudessa tuskin koko 30 km pitkä rata on vaara-aluetta. Kuten jo sanoin, turvallisen matkan päässä niitä metrojunia sitten pysäytetään tunneliin, joko odottamaan evakuointia aseman kautta tai sitten tyhjentämään pelastuslaiturille. Eli tilaa raivataan vain muutama juna ongelmajunan edestä ja takaa, ja loput sitten kasataan miten parhaaksi nähdään. Sehän voidaan hoitaa vaikka käsipelillä, koska kiirettä ei niillä junilla ole.\n02.01.2013, 15:46 #3314\nPerusperiaate nyt ja tulevaisuudessa on tosiaankin ehdottomasti se, että palava tai muusta syystä ongelmissa oleva juna pyritään ajamaan seuraavalle asemalle. Tunnelissa evakuoiminen on aina viimeinen vaihtoehto.\nMuistetaanpa myös edelleen, että junat itsessään eivät ole mitään palopommeja. Niissä ei ole materiaaleja jotka syttyisivät ja palaisivat helposti. Sähköpalon mahdollisuutta ei tietenkään koskaan voi sulkea pois, tosin niille ominaista on se, että virran katkeaminen/katkaiseminen saattaa jopa pitkälti riittää tilanteen laukaisemiseksi. Virroittimien lasku eli ajojännitteen katkaiseminen ei myöskään poissulje sitä, etteikö juna voisi rullata seuraavalle asemalle, jos vain vauhti ja ratageometria sen sallivat. Miten tämä mahdollisuus tullaan toteuttamaan automaattimetrossa, sitä en tiedä.\nMuut mahdolliset palonalun syttymissyyt liittyvätkin sitten oikeastaan siihen, mitä matkustajat päällään tai mukanaan junaan tuovat. Se, että junien alumiinikori rupeaa palamaan iloisesti, kuten nettikeskusteluissa usein toistetaan, ei ihan tuosta vaan helpolla tapahdu.\nEn tunne automaatiotekniikkaa kovin hyvin, mutta veikkaisiin että yksi iso ongelma luotettavien hätäproseduurien toteuttamisessa on eräs automaattimetron kaltaisten järjestelmien perusperiaatteista: fail safe. Nähdäkseni on melko kestämätön tilanne, että automaatti voisi tuosta noin vaan ryhtyä ajamaan junia hätäproseduurilla jos tietyt välttämättömät valvonnat ja ehdot eivät täyty. Eikä mielestäni voi lainkaan poissulkea sitä, etteikö esimerkiksi sähköpalon alku voisi hyvinkin aiheuttaa sellaisia ilmaisuja tai niiden puutteita, että juna fail safe -ideologian mukaisesti pysähtyy. Tiettyyn rajaan asti varmaan eri asteisia ohituksia voidaan automaattimetrossakin tehdä hätätilanteissa, mutta silloin roolissa on kyllä ajatteleva ihminen eikä ohjelmoitu proseduuri.\nTai entä jos vaikka junan ja ratalaitteiden välinen tiedonsiirto lakkaakin joko jostain mekaanisesta tai sähköisestä syystä toimimasta? Entä jos liikennetilanne on jo valmiiksi ollut sellainen, että juna on tiheässä liikenteessä joutunut ajamaan hiljaa ja vaikkapa viasta aiheutuvan liian suuren virran vuoksi sähkönsyöttöasema katkaisee sähköt? Jos liike-energia ei riitä, siinä ei paljoa rullailla, vaikka automaattijärjestelmä sen mahdollistaisikin ja olisi tilanteessa täydessä toimintakunnossa. Entä jos tulee vaikka vaihdevika, kuten Kampissa tänään, eikä vaihteen asentoa saada valvottua? Entä jos seuraavalla asemalla olevaan junaan tai laiturioveen tuleekin ovivika, kun juna täytyisi saada pois tunnelista asemalle pyrkivän edestä?\nSkenaarioita on vaikka kuinka ja todennäköisyydet tietysti pieniä. Mutta kyllä poikkeustilanteista puhuttaessa pitää tiettyyn rajaan asti varautua siihen, että tekniset laitteet eivät toimi kuten ne normaalitilanteessa toimisivat. Luotan kyllä siihen, että automaattijärjestelmästä saadaan junaturvallisuuden kannalta moitteeton, mutta siinäpä se yksi iso riski ja varmasti tulevina vuosina paljon harmittomia häiriötilanteita aiheuttava tekijä juuri piileekin: liikenteestä tulee "liian turvallista" ja junat seisovat, jos ja kun monimutkaisessa järjestelmässä erinäisiä häiriöitä tulee ja menee. Mietitäänpä vaan vaikkapa ovivikojen määrää tulevaisuudessa; nyt niitä sattuu juniin yksi silloin, toinen tällöin. Jatkossa ovia on tuplasti laituriovien myötä... Entä ovivikoja?\nEli kyllä junan evakuoimiseen tunnelissa tulee varutua, vaikka sitä tilannetta toki pyritäänkin välttämään.\nKäsitykseni on muutenkin se, kuten Anterokin tuossa edellä kirjoitti, että automaattimetrossa poikkeustilanteiden hallinnassa ihmisen (eritoten liikenteenohjaajan) rooli korostuu entisestään. Oikein toimiessaan ja tehokkaasti käytettynä uusi järjestelmä toki varmasti mahdollistaa myös joitain nykyistä sujuvampia manöövereitä tilanteiden purkamiseksi, mutta entäs jos järjestelmä ei toimikaan halutulla tavalla? Anteeksi vaan, jos olen hieman skeptinen, mutta jos aikataulunmukaisen liikenteen matkustajainformaatiota ei ole vieläkään saatu toimimaan täydellisesti, niin hiukka epäilyttää, kuinka järjestelmä suit sait sukkelaan handlaisi automaattisesti ainutlaatuisen poikkeustilanteen.\nTotta on sekin, että onnettomuus ei tule kello kaulassa eikä niiden kulkua voi ennakolta tietää, joten aukotonta hätäproseduuria on mahdotonta tehdä. Lisäksi automaattisten valvontojen lisääntymisestä huolimatta myös tulevaisuudessa ensimmäiset tiedot poikkeustilanteista saattavat silti edelleen tulla ihmisten (matkustajien tai henkilökunnan) aistihavaintojen perusteella.\n02.01.2013, 16:08 #3315\nSopii täysin ajan henkeen, että kokomuovinen penkki katsotaan ennemminkin laadukaammaksi kuin kangaspäällysteinen.\nMuovipenkki sopii todellakin ajan henkeen. Ehkäpä muovi ajateltiin tulevaisuuden puuksi?\nKai radan sähköistyksen sentään voi jakaa useaan jaksoon niin että vain palavan junan lähiseudun saa jännitteettömäksi?\nAinakaan matkustajia ei kannattaisi evakuoida samalla asemalla kuin missä juna palaa yhtään enempää kuin on aivan välttämätöntä. Veikkaanpa palavan junan aiheuttavan asemalla aika härdellin, johon ei kaivata matkustajia tarpeettomasti jalkoihin...\nVaikka kääntöraiteelle ei kovin monta junaa sopisikaan, niin viimeiselle asemavälille junia sopii jo aika monta. Olisi siis riittävää tyhjentää junat vasta päättäriä edeltävällä asemalla. Vastaavasti palavan junan takana junat voisi tyhjentää kaksi asemaväliä ennen asemaa, jolla juna palaa. Puolenvaihtoraiteita käyttämällä voisi ehkä aika piankin aloittaa liikenteen uudelleen kahtena saarekkeena "paloalueen" molemmin puolin.\n---------- Viestit yhdistetty klo 17:08 ---------- Edellinen viesti oli kirjoitettu klo 17:01 ----------\nEi kai tästä suurempaa erimielisyyttä olekaan, mutta pitääkö varautua myös palavan junan evakuoimiseen tunnelissa?


OSTA ULKOMAILTA! • tupakoinnin lopettaminen!?\nKirjoittaja sinivirta » Su 02.10.2016, 14:58\nLiittynyt: Su 02.10.2016, 14:56\nKirjoittaja LmnLL » Su 02.10.2016, 22:14\nKirjoittaja ShingTsuiii » To 28.01.2021, 03:26\nKiitän sinua lopettamisesta, koska se vie veroa erityisesti kehollesi ja keuhkoillesi. Toivon, että voit voittaa kutakin, jos sinulla on vielä yksi, koska kylmän kalkkunan on vaikea lopettaa, mutta se on paras tapa tehdä, jos etsit välittömiä positiivisia tuloksia. On muitakin käyttämiäsi tuotteita, kuten e-savukkeita, mutta on raportoitu, että niiden vaikutukset ovat vain samanlaisia. Suosittelen sinua pureskelemaan kumia tai muita asioita voittaaksesi tämän, ja sinulla on parempi aika, kun et enää halua tehdä sitä.


nami-hiiri makeita ajatuksia: "Miksi puhelin ei soi?"\nTuli väkisinkin mieleen tuo vanha Toivo Kärjen iskelmäsovitus, joka soi radiossa vuonna 1965, kun mitään ei ole kuulunut omasta SLYistani, ihanien pakettien lähettäjästä. Eikä ole postitätikään tuonut edes korttia ! Mukavia ja humoristisia kortteja muuten on kyllä löytynyt postilaatikosta. Super-nopea ja sukkela sähköpostikin on ollut sanaton tästä asiasta. Miksi ihmeessä?\nNami-hiiren oma blogiton muistettava kirjoitti heinäkuussa paketistaan virallisella SLY11 sivuilla näin:\n“Tuotteet oli ostettu Porvoosta, siirtomaatavaraliike Skafferista niinkuin touko-ja kesäkuunkin paketit.Jo toukokuun paketin tuotteet saivat minut innostumaan, niin että ajelimme tutustumaan kyseiseen kauppaan, mikä olikin aivan ihana pikkupuoti.....”\nMinusta oli ‘oiva’ tai ainakin kiva hieman ‘harhauttaa’ pariani Porvoon postileimalla ja Suomesta ostetuilla tuotteilla, koska olin kierroksen ainoa ulkosuomalainen, kun bloggaajan ‘Taikataikinat' paluu Suomeen alkukesästä oli ennakkoon nami-hiiren tiedossa. - Suomi on hyvin varustettu ulkomaisilla tuotteilla ja erikoisuuksilla, joten mitään vaikeutta ei ollut toimia hieman poikkeuksellisesti.\nSkafferista olen aiemminkin kirjoittanut, kun vierailin tammikuussa Porvoossa. Todella retken arvoinen kohde, sekä Porvoo, että Jokikadun Skafferi. Hyvä palvelu on harvinaista ‘herkkua’. Omistaja polveutuu vanhasta ammattinsa osaavasta ja ‘ammattiylpeästä’ kauppiassuvusta. Palvelualttiuden sanoisin tulleen ‘verenperintönä’. Nami-hiiri arvostaa hyvää palvelua hyvien tuotteiden kera yli kaiken. Ehkä sekin on tullut ’verenperintönä’ ?!\nNami-hiirulainen listasi sähköpostilla Skafferiin teemat ja listan niistä aineosista, joita tuotteissa ei saanut olla - joista parini ei pitänyt tai voinut käyttää. Paluupostissa tuli sitten ehdotelmia, joista tein valinnat. Postitin puotiin osoitelaput ja kahteen ensimmäiseen pakettiin sisälle tulleet kortit. Palvelu postituksineen pelasi mainiosti, ihan 101 %:sti. Parini sai pakettinsa ehjinä ja ajallaan. – Kouvolassa asustavalle Ullalle, tuttavallisesti ‘Ultsille’ paketit olivat mieleisiä. Hän tuntui olevan tyytyväinen - ja herra puolisonsa myös .\nToukokuussa lähti 'helppoa vierasvaraa'...\n...kesäkuussa tutkittiin 'makuja maailmalta' ja\nheinäkuussa puraistiin omenalla maustettuja tuotteita. Pakettiin tupsahti vielä pussillinen kuivattuja karpaloitakin, joihin Ulla aiemmin tykästyi.\nViikko sitten lähti matkaan vielä extramuistaminen, jossa omenaa maisteltiin lisää paljastuksen kera. Olipa mukana piirakkareseptikin! Se paketti oli aito nami-hiiren oma sveitsiläinen postitus! Siitä Ulla ei ole vielä maininnut mitään. On varmaan mökillä askareissaan tai lomalla. - Kuvat ovat kaikki Ullan ottamia ja lisään vielä sen 'extrankin', jos hän on sen kuvannut.\n.....tänään, 2. elokuuta, mukava Ulla oli pakettinsa saanut ja hetimmiten kuvannutkin, Mukana ollut martsipaaninen serkku-hiirulainen ei ollut mitään matkalla onneksi paketista popsinut!\nNami-hiiri oli kuitenkin laittanut varmuudeksi paljastuksen laatikon pohjalle, omenaiselle kortille. Toinen omenakortti sisältää painetun saksan kielisen piirakkareseptin ja sen pikasuomennoksen !\nMuuten talvella kirjoitetuissa postauksissa joskus mainitsin ’sokerimassa’ alesta – se 'ale' oli Zürichissä. Mutta Porvoon Skafferista kyllä löytyy sokerimassaa, kuten ihania öljyjä, mausteisia viinietikoita, paljon erikoisuuksia maailmalta, kahvia, teetä, trendihyvää yms. Näistä kerättiin myös herkkupaketti toukokuussa 30 vuotta täyttäneelle pojantyttäreni äidille.\nLähettänyt nami-hiiri klo 31.7.10


Miro-Spike van Valesca’s Home | Kennel Toimiva & hipsu.com\nBelgianpaimenkoira malinois, uros\ni. PH1 PH2 Spike-Atak Godard\ne. Githa-Crash les Betulacées\nkasv. John v.d. Nieuwenhuijzen, Hollanti, kennel Valesca’s Home\nlonkat A/A, kyynär 0/0\nkoko selkä kuvattu-> ok\npurenta ok, hampaat ok, paino 34kg\nMiron 6.s purutreeni\nVälikuvien yhteydessä 3.1.2007 havaittu, että istuinluun haarat eivät ole yhtyneet toisiinsa keskilinjassa. Kyseessä voi olla kehityksen häiriö tai vanha murtuma. Tämä ei todennäköisesti aiheuta ongelmia. Esa Eskelinen/Apex – Istuinluu uusintakuvattu virallisten kuvien yhteydessä lokakuussa 2007, väli umpeutunut /Järvet.\nMiroa kuvasi parhaiten sana “puikkonokkahäslääjä”, hyrrä 24/7 🤗 Aina menossa, aina tulossa.. rauhoittui toki niin vaadittaessa.\nMiro muutti luokseni 7 kuukauden iässä tammikuussa 2007. Miro oli tullut pikkupentuna Hollannista Suomeen yhdessä Kirppu-Spiken ja Nala-Spiken kanssa ja asui sen jälkeen Tampereella. Kotia jäppinen vaihtoi vanhassa perheessä ilmenneen allergian takia.\nMiron kanssa pääpaino minulla oli ipossa… Purut olivat oma ongelmansa koiran kuorimittumisen ja otekäyttäytymisongelmien takia, tottis oli kivaa ja Miro jaksoi “seurata” innokkaasti, jäljellä opettelimme jo ekoja kulmia.\nAgilitya kokeilimme myös, mutta se oli lajina Mirolle hengenvaarallinen koiran kohellettua itsensä lähes eläinlääkärikuntoon agiesteillä. Tuolla sähläämiskapasiteetilla siitä ei olisi mitään pidemmän päälle tullut 😜\nLoppuvuodesta 2007 päädyin koirineni monen mutkan kautta kerrostaloon asumaan. Kerrostaloelämä ei selvästikään soveltunut Miron herkälle luonteelle vaan koira elämöi ja tuhosi paikkoja heti jäätyään yksin muiden koirien kanssa. Etsin jonkin aikaa Mirolle kotia Suomesta, mutta sopivaa sellaista ei kohdalle osunut 😢\nLopulta kuulin mahdollisuudesta myydä Miro takaisin Hollantiin. Siellä eräs henkilö etsi virkakäyttöön soveltuvia koiria. Koiria, jotka koulutetaan vain erikoisetsintään. Tämä tuntui hyvältä ratkaisulta Miron “päänmenoksi” ja näin Miro matkasi alkuvuodesta 2008 takaisin synnyinmaahansa, jossa viipyi vain kuukauden päivät kunnes matka jatkui helmikuun lopussa jatkokoulutukseen Meksikoon.\nToivon rakkaalle Puikelolleni oikein mahtavia vuosia isossa maailmassa… ikävä tulee vielä monesti kolkuttamaan ovea, mutta uskon tämän olleen oikea ratkaisu niin itseni, kuin Mironkin kannalta.


Muusikoiden.net - Keskustelu - B.C.Rich asm pro vs. Esp ltd M-1000\nAihe: B.C.Rich asm pro vs. Esp ltd M-1000\nOon tässä ostamassa uutta skebaa ja nyt pitäs jompikumpi valita kyseisistä kepeistä.. mitäs ootte te mieltä näistä vempaimista?? voi ehottaa myös muita saman hintaluokan vehkeitä.. auttakee mua! :)\n09.02.2011 11:30:58 (muokattu 09.02.2011 11:38:34)\nAikalailla samanlaisia vehkeitä näyttävät olevan. Runkopuut on erit ja ulkonäössä eroa, eli makuasioiksi menee. Molemmissahan on emg:t, groverin virittimet ja koreassa tehty floikka. Toinen on neck through, toinen set through, missä taas nyt sitten ei tuntumaltaan ole mitään eroa. Kumpi nyt sun silmään sitten näyttää paremmalta ja tuntuu käteen paremmalta vaan? Varmasti saat ihan hyvän soittimen molemmista..\nItselläni on tuo M-1000, eikä ole kyllä pahemmin ollut valittamista. BC Richeistä sen verta kokemusta että oli tuo px3t assassin, joka ei nyt paljoa periaatteessa eronnut tuosta asm prosta. Hyvä keppi se oli, mutta vaihdoin päikseen paljon arvokkaampaan vehkeeseen :)\nOotko muuten toria tsekkaillu läpi? Sieltä saa käytettynä laadukasta keppiä tuohon 850 euroon..\nDecadetroll: Aikalailla samanlaisia vehkeitä näyttävät olevan. Runkopuut on erit ja ulkonäössä eroa, eli makuasioiksi menee. Molemmissahan on emg:t, groverin virittimet ja koreassa tehty floikka. Toinen on neck through, toinen set through, missä taas nyt sitten ei tuntumaltaan ole mitään eroa. Kumpi nyt sun silmään sitten näyttää paremmalta ja tuntuu käteen paremmalta vaan? Varmasti saat ihan hyvän soittimen molemmista..\nKiitoksia näistä :) onkon sulla muuten tietua ton b.c.richin kaula mallista? flätti, u, v... mitä näitä nyt onkaan...\n09.02.2011 15:29:09 (muokattu 09.02.2011 15:30:52)\nTervis_: Kiitoksia näistä :) onkon sulla muuten tietua ton b.c.richin kaula mallista? flätti, u, v... mitä näitä nyt onkaan...\nMuistaakseni melko samanlainen profiili kuin LTD:n kitaroissa, eli thin U.\nJuu, kutakuinki samanlainen se taisi olla tuossa assassinissa.\nNo entäs sitte onko tuolla thin u:lla ja extra thin u:lla paljoki erua??\nHankala sanoa ilman että on molemmanlaiset kaulat saatavilla tai sitten speksit tiedossa.. Kokeile googlettaa.\n09.02.2011 18:44:58 (muokattu 09.02.2011 18:46:11)\nTervis_: No entäs sitte onko tuolla thin u:lla ja extra thin u:lla paljoki erua??\nPieni ero paksuudessa ja profiilissa yleisesti, extra thin U on muistaakseni ohuempi ja vähän litteämpi. Jos tuon sun tori-ilmoituksen LTD:n kaulaprofiili sopii käteen, tuo B.C. Rich sopii todennäköisesti aika lailla yhtä hyvin, M-1000:n extra thin U taas oli ainakin mun käsiin turhankin ohut rimpula. Paras keino on ihan oikeasti kokeilla itse.\nKiitoksia näistä :)


Koeajopäiväksi sattui kova vesisade, joten kuvaa varten etsiydyttiin sisätiloihin.\nKoeajo: Swift on ketterä kevythybridi\nB-kokoluokan Suzuki Swift on kulkenut pitkän aikamatkan ennen nykyisen hybridiversion julkaisemista. Mallia on markkinoitu pitkään edullisena nelivetona, nyt valtiksi on nostettu maan edullisimmaksi luvattu automaattivaihteinen hybridi, jonka toimittaja kävi koeajamassa.\nKyseessä oleva auto on etuvetoinen. Nelivetoinenkin Swift on edelleen saatavilla, ilman automaattivaihteita tosin, mutta muuten kattavammin varusteltuna.\nKoeajetun, riisutumman version varustelusta löytyy muun muassa Start/Stop-toiminto, LED-lähi- ja kaukovalot, mukautuva vakionopeudensäädin ja törmäyksenestoavustin, joka jarruttaa automaattisesti esimerkiksi jos joku lyö liinat kiinni yhtäkkisesti edessä liikennevaloissa.\nHintaa on saatu hilattua alas muun muassa automaattisen ilmastoinnin ja kosketusnäytön puutteella. Autossa on perinteinen CD-radio-soitin. Bluetooth-yhteys löytyy toki puhelinta varten.\nKuljettajan penkistä löytyy myös korkeudensäätö, joten pitempikin kuski mahtuu hyvin autoon. Keskimittainen toimittaja löytää hyvän ajoasennon, vaikka rattia voi säätää vain korkeussuunnassa. Polvillekin on tilaa.\nAuton sisätilat ovat kokoluokkaansa nähden yllättävän tilavat. Swiftin sisätilat on suunniteltu niin, että aikuiset mahtuvat istumaan myös takapenkille paitsi korkeuden, myös jalkatilan puolesta.\nTakakontissa on tilaa 265 litraa, mikä kasvaa takapenkin istuinten selkänojat taitettuna 579 litraan. Kauppakasseja mahtuu kyytiin siis useampikin.\nKojelaudan mittaristo on selkeä. Ajotietokoneen napit olisi voitu integroida rattiin radion ja vakionopeudensäädinten oheen, nyt ne löytyvät mittariston molemmilta puolilta. Toisaalta, tarvitseeko niitä ajon aikana räplätäkään?\nMittaristosta näkee muun muassa hybridijärjestelmän voimansiirron suunnan. Jarrutettaessa energiaa kerätään talteen, joten autossa ei tarvita latauspistoketta lainkaan. Kevythybridin sähkömoottori ei vedä yksin autoa vaan avustaa bensamoottoria, mikä tapahtuu automaattisesti ilman kuljettajan säätelyä. 1,2-litraista konetta ei siis sammuteta koskaan sähkömoottorin tieltä. Tästä järjestelystä johtuen bensankulutus hieman pienenee, mutta autossa ei tarvita erillistä raskasta ja tilaa vievää akustoa.\n83 hevosvoimaa kuljettaa kevyttä autoa riittävän sutjakasti. Vaihteisto vaihtaa nykimättä asiallisella kaasupolkimen käytöllä. Jyrkkiin ylä- ja alamäkiin löytyy L-vaihde. Sport-tila tekee ajosta tasaisempaa mutkaisilla teillä, kun vaihteita ei vaihdeta normaaliin tiheyteen. D-vaihteella moottorijarrutus ei ole kovin voimakas, vaikka jarrutusenergiaa otetaankin talteen, joten perusajossa myös jarrupoljinta tarvitaan.\nKonttorin äänimaailma on yllättävän rauhallinen. Rengasäänet ja tuulen humina eivät häiritse, moottorikaan ei pörise tasaista vauhtia ajettaessa korvaan.\nAuto on ketterä kaupungin kaduilla. Ohjausta ei ole tehostettu tunnottamaksi. Sisätiloista on hyvä näkyvyys joka suuntaan, mikä ei ole tämän päivän autoissa itsestäänselvyys.\nSwift on muotoilultaan sulava ja pehmeälinjainen. Takaovien ripa on piilotettu hauskasti ikkunan raamiin.\nKaupungissa pyörityn koeajon keskikulutus asettui lähelle valmistajan ilmoittamaa yhdistettyä keskikulutusta, joka on 5,1 litraa sadalta kilometriltä.


Taas mahdollista: Trump presidentiksi? - Americana\nTaas mahdollista: Trump presidentiksi?\nBlogit Americana 29.10.2016 09:54\nPerjantain uutinen pistää lopulliset arvailut presidentinvaalin tuloksesta uusiksi. Donald Trumpista saattaa edelleen tulla Yhdysvaltojen seuraava presidentti.\nÄänestin Hillary Clintonia sekä esivaaleissa että viime viikolla alkaneessa ennakkoäänestyksessä. Molemmilla kerroilla äänestäminen tuntui kuin hammaslääkärissä vierailulta. Se oli hieman epämiellyttävää, mutta tärkeää.\nEn voinut äänestää Bernie Sandersia. En pidä populismista ja viholliskuvia painottavasta politiikasta, tuli se vasemmalta tai oikealta.\nItse vaalissa Clinton oli minulle huomattavasti pienempi paha kuin patologinen valehtelija, itse myöntämä seksuaalinen ahdistelija, rasisti, presidentin tehtäväkentästä vain marginaalisesti perillä oleva narsistinen tosi-tv-esiintyjä ja Putin-fani.\nDonald Trump, FBI, Hillary Clinton, sähköposti, skandaali, tutkimus, vaalit, Yhdysvallat


Uppsalan kaupunki kielsi suomen puhumisen – Wikiuutiset\nUppsalan kaupunki kielsi suomen puhumisen\nUppsalan kaupunki Ruotsissa on kieltänyt suomen puhumisen työaikana. Ruotsin syrjintäasiamies tutkii asiaa.\nNyt tehty päätös siis kieltää puhumasta suomen kieltä työpaikalla. Tapaus juontaa sosiaalitoimistosta, jonka ruotsinsuomalainen toiminnansuunnittelija Tiina Kiveliö oli puhunut työtoverinsa kanssa suomeksi. Esimiehen kuultua tästä hän kielsi käyttämästä muuta kieltä kuin ruotsia. Kiveliön kieltäydyttyä hän vaati selvitystä kaupungilta. Kaupunki laati yhdessä ammattiliitto SKTF:n paikallisosaston kanssa suosituksen, jonka mukaan kaikissa Uppsalan kaupungin toimipisteissä on pakko käyttää ainoastaan ruotsia.\nUppsalan kaupungin edustaja kiistää, että määräys koskisi kahvitaukoja. Hänen mukaansa kyseessä on vain tarve löytää yhteinen kieli virka-asioiden hoitamiseksi.\nRuotsinsuomalaisten mukaan kyseessä ei ole yksittäistapaus, sillä suomen kieleen ja sen käyttöön kohdistetaan edelleen ennakkoluuloja Ruotsissa. Ruotsissa suomen kielellä ei ole erityistä asemaa kuten ruotsin kielellä Suomessa.\nEdellisen kerran Ruotsissa oli surkuhupaisa yksittäistapaus elokuussa Norrbottenissa pelatussa naisten kolmosdivarin Haaparanta–Trångfors-ottelussa. Pelissä tuomari kielsi Haaparannan joukkuetta, jonka kaikki pelaajat eivät edes puhuneet ruotsia, puhumasta suomea ja vahvisti päätöstä keltaisin kortein. Peli keskeytyi pelaajien kieltäydyttyä pelaamasta, minkä jälkeen tuomari hyväksyi suomen kielen käytön ja pelin päätyttyä pyysi anteeksi toimintaansa.\nUppsala kielsi suomen kielen käytön YLE. Viitattu 11. joulukuuta 2007.\nFörbjudna att prata sitt språk 27 elokuuta 2007. Norrländska socialdemokraten. Viitattu 11. joulukuuta 2007. (ruotsiksi)\nNoudettu kohteesta ”https://fi.wikinews.org/w/index.php?title=Uppsalan_kaupunki_kielsi_suomen_puhumisen&oldid=6336”\nSivua on viimeksi muutettu 29. joulukuuta 2007 kello 18.19.


Maailman vanhimman toimivan viinitalon perusti Danten poika - Lifestyle - MTV.fi\nMaailman vanhimman toimivan viinitalon perusti Danten poika\nLifestyle > Koti Julkaistu 04.02.2004 13:02\nMasi Agricola Copyright MTV Oy 2004\nMaailman vanhimman toimivan viinitalon Serego Alighierin juuret juontavat maailmankirjallisuuden mestariteoksiin kuuluvan La Divina Commedian kirjoittajaan Dante Alighieriin. Myös Suomessa on juhlittu Danten esikoispojan perustaman viinitalon 650-vuotista taivalta.\nRunoilija Dante Alighieri asui monia vuosia maanpaossa Veronassa. Hän viimeisteli Jumalaista komediaansa Valpolicellan sydämessä Casal Dei Ronchissa. Danten esikoispoika ihastui ympäristöön niin, että hankki tilan vuonna 1353. Näin Casal Dei Ronchista tuli Danten perillisten pysyvä asuinpaikka.\nYhä vieläkin, kahdenkymmenen sukupolven jälkeen tila on runoilijan perillisten omistuksessa. Tila on kautta aikojen ollut Veronan alueen viininteon historiallinen keskus. Nykyisin Serego Alighierin viinit tuotetaan yhteistyössä toisen perheyrityksen Masi Agricolan kanssa.\nSerego Alighierin 650-vuotisen viininvalmistuksen kunniaksi on eri puolilla maailmaa järjestetty illallisia, joissa on esitelty historiallista viinitaloa ja maisteltu juhlan kunniaksi valmistettua viiniä.\nHelsingissä illalliset järjestettiin tiistaina ravintola Frescorantessa. Italiasta oli läsnä kaupallinen johtaja Daniel Block. Illallisilla nautittiin hummeririsottoa ja valkosipuliöljyä, etanatryffeliraviolia, paahdettua ankanrintaa riisikroketin ja kastanjakastikkeen kera, parmesaania ja hunajapinaattia sekä kirsikka-juustoleivoksia.\nKatsojakilpailu: Talvisen liikunnan ilo Sitruunatorttua ja hedelmäsalaattia


Juhliin kertakäyttöastioita? Kyllä kiitos! — KukkahattuÄiti\nJuhliin kertakäyttöastioita? Kyllä kiitos!\nYhteistyössä Vegaoo.fi verkkokaupan kanssa\nSuosin juhlissa ehdottomasti kertakäyttöastioita (anteeksi luonto ja maapallo). Ne helpottavat vaan niin paljon, ei siitä pääse mihinkään. Ainoa juhla, missä ei olla käytetty kertiksiä viimeisten kuinkahan monen vuoden aikana on kuusiveen ristiäiset. Sekin johtui ehkä eniten siitä, että juhlapaikan vuokrahintaan kuului astiat. Nuorimmaisen ristiäiäisissä kertakäyttöastiat oli käytössä, mikä johtui kuitenkin siitä, että juhlat jouduttiin lopulta järjestää kotona, poiketen alkuperäisestä suunnitelmasta.\nMiksi käytän kertakäyttöastioita, vaikka ne eivät varmastikaan ole kovin luontoystävällisiä? Koska ne helpottavat vaan niin paljon juhlien järjestämistä. En nimittäin ollenkaan tykkää järjestää juhlia. (Lasten synttärit järjestän lähinnä velvollisuudentunnosta. Vaikka tietenkin lapseni saavat synttärijuhlat, eihän niitä voisi jättää järjestämättä, ärsyttää itseä miten paljon tahansa.) Juhlajärjestelyt stressaavat joka kerta enemmän tai vähemmän. Nykyään sentään vähän vähemmän. Toinen syy on se, että meillä ei ole kotona tarpeeksi astioita. Eli jos kertikset jätettäisi pois laskuista, joutuisin tiskata ihan koko ajan, mikä tukkisi meidän keittiöistä ison osan ja sotkisi pahimmassa tapauksessa myös osan tarjottavista - pöytätilaa kun on lähinnä tiskialtaan vieressä. Jos siis saan pienellä muutoksella enemmän aikaa seurustella vieraiden kanssa, niin otan sen, kiitos vain.\nVegaoo.fi verkkokauppa on osa manner-Euroopassa toimivaa emoyhtiötämme, joka on erikoistunut naamiaisasujen ja -tarvikkeiden myyntiin.\nYleensä juhliin valikoituu ne tylsän tavalliset, valkoiset kertakäyttöastiat, lähinnä edullisimman hinnan vuoksi. Joskus on vähän panostettu ja ostettu jotain kukka- ym. kuvioisia, useinkaan ei. Talvella sain kuitenkin mielenkiintoisen yhteistyöehdotuksen Vegaoo.fi verkkokaupasta. Yritys on vasta rantautumassa Suomeen, mikä ainakin osittain selittikin sen, etten ollut siitä aiemmin kuullut. Jo pikainen vilkaisu nettisivuille herätti kuitenkin kiinnostuksen: sieltä löytyy lähes kaikkea, mitä juhlien järjestämiseen voi toivoa. Eli juuri niitä kertiksiä, muun muassa. Jos olisin toisen tyyppinen ihminen, suuri roolivaate- ja asustevalikoima olisi varmasti herättänyt enemmänkin kiinnostusta. Naamiaiset ei kuitenkaan ole mun juttu, lähinnä ne tuntuvat kiusallisilta.\nVegaoo.fi verkkokaupasta valikoitui mm. kertiksiä, servettejä ja ilmapalloja kahden lapsen tulevia synttäreitä silmälläpitäen. Kyllähän kertikset vähän kalliimpia tässä paikassa olivat kuin esim. meidän Citymarketissa, mutta erityisesti jos haluaa teemajuhlia järjestää, täältä saa helposti tilattua kaikki kerralla (vink, vink). Tulevat synttärisankarit saivat aluksi olla mukana valitsemassa ja suuri ongelma tuntui olevan, mitä valittaisi. Autot 3, Ryhmä Hau, Pipsa Possu, Barbapapa ym.? Molempia kuunnellen sain tilauksen tehtyä ja paketti tuli kotiinkuljetuksena vajaa viikko myöhemmin.\nPari viikkoa sitten meillä siis juhlitiin 2v. ja 6v. synttäreitä Cars 3-lautasilla ja mukeilla, Monsterit yliopisto-serveteillä ja värikkäillä ilmapalloilla. Synttärisankarien iloisista ja tyytyväisistä ilmeistä päätellen tarvikevalinnat osuivat nappiin. Ja keksin vielä yhden syyn käyttää kertakäyttöastioita: joka juhliin on mahdollista hankkia uudenlaisia astioita.\nTavarat saatu bloginäkyvyyttä vastaan.\nKäytetäänkö teillä juhlissa kertakäyttöastioita?\nTagged: juhlat ilman stressiä\nNewer PostLöysinkö vihdoin sen oikean tyynyn?\nOlder PostÄiti, se(kin) on sun syytä!


Destia jälleen mukana Vastuullinen kesäduuni -kampanjassa - Destia Oy\nDestia jälleen mukana Vastuullinen kesäduuni -kampanjassa\nDestia osallistuu tänä kesänä kolmatta kertaa Vastuullinen kesäduuni -kampanjaan, jossa mukana olevat työnantajat ovat sitoutuneet Vastuullisen kesätyön periaatteisiin.\nVastuullisen kesätyön periaatteita ovat:\nperehdytys ja ohjaaminen työhön,\noikeudenmukaisuus ja tasapuolisuus,\nkohtuullinen palkka sekä\nkirjallinen työsopimus ja todistus.\nDestia palkkaa vuosittain noin 150 kesätyöntekijää ja harjoittelijaa monipuolisiin infra-alan töihin.\n– Meille Destiassa kesätyöt ja -harjoittelut toimivat merkittävänä rekrytoinnin väylänä. Moni destialainen on aluksi työskennellyt opintojensa ohessa useampanakin kesänä Destiassa, ja sitten opintojensa päättyessä palkattu meille vakituiseksi työntekijäksi. Kiinnostus Destiaa kohtaan työnantajana on selvästi kasvussa. Saimme tänä vuonna lähes 1 500 kesätyöhakemusta, mikä on 18 % enemmän kuin viime vuonna, kertoo Destian henkilöstöjohtaja Laura Ahokas.\nEdellisvuosina saadun palautteen mukaan Destian kesätyöntekijät ovat kokeneet oppineensa paljon uutta sekä käytännöstä että myös koko alasta yleensä. Myös tekemisen meininki, perehdytys ja työturvallisuus ovat saaneet positiivista palautetta kesätyöntekijöiltä.\n– Kaikki saamamme palaute on arvokasta ja auttaa meitä kehittämään Destiaa työpaikkana eteenpäin. Kesätyöntekijöiden ja harjoittelijoiden arvostus on tärkeää, koska haluamme pitää kiinni hyvistä työntekijöistä. Kesätyöntekijöissä kasvaa tulevien tositoimijoiden joukko, Ahokas jatkaa.\nVastuullinen kesäduuni -kampanjasta vastaa T-media, Taloudellinen tiedotustoimisto TAT, Sonera, Nokia, RAY ja Oikotie. Vuoden 2016 kampanjan suojelijana toimii Ilmarisen toimitusjohtaja Timo Ritakallio.\nLisätietoja kampanjasta: http://www.kesaduuni.org


Seniorit tutuiksi laulaen ja jutellen - Jyvälän Setlementti ry - kotisivut\nSeniorit tutuiksi laulaen ja jutellen\nAfrikkalainen musiikki säestää raikuen vauhdikasta tanssiesitystä ryhmäkoti Onnin olohuoneessa. Musiikin hiljennyttyä huoneen täyttää iloinen puheensorina. Mikäs juhla täällä on käynnissä? Käynnissä on Avaimet onnistumiseen -koulutuksen opiskelijoiden vierailu Senja-seniorikortteliin kansallisena veteraanipäivänä 27.4.2018.\nNuorista maahanmuuttajista koostuva opiskelijaryhmä päätti järjestää tämän vierailun koulutukseen kuuluvana kevään projektinaan yhdessä opettajien ja ohjaajien kanssa. Tavoitteena oli tavata uusia ihmisiä ja päästä jakamaan kokemuksia eri-ikäisten ja erilaisista taustoista tulevien ihmisten kanssa. Projektin teemoihin eli vapaaehtoisuuteen, toisten auttamiseen ja vastavuoroiseen toisilta oppimiseen opiskelijat perehtyivät etukäteen. Vapaaehtoistyötä tekevä ohjaaja kertoi heille aiheesta oppitunnilla.\nOpiskelijat aloittivat vierailun valmistelun hyvissä ajoin. Toiveita vierailun ohjelmaksi saatiin Senja-korttelista ja niiden toteuttamista suunniteltiin yhdessä koulutuksen eri oppitunneilla. Osa opiskelijoista innostui suunnittelemaan tanssin, joka syntyi nopeasti afrikkalaisen musiikin inspiroimana. Kädentaitojen tunnilla innokkaat ompelijat halusivat tehdä senioreille lämmittäviä kauratyynyjä tuliaisiksi.\nHyvää huomenta -laulu, jota opiskelijat ovat laulaneet viikon ensimmäisillä oppitunneilla maanantaisin, innosti heitä laulamaan sen omalla kielellään. Laulu esitettiinkin aivan vierailun alussa suomeksi, englanniksi, arabiaksi, thaiksi, dariksi ja kinyaruandaksi. Kielitunneilla opiskelijat miettivät, mitä kaikkea haluavat kysyä korttelin asukkailta. Keskustelu olikin vilkasta, kun opiskelijat jututtivat senioreita heidän lempiruuistaan, ammateistaan ja siitä, missä maassa kukin oli vieraillut. Myös seniorit kyselivät opiskelijoilta kysymyksiä: mistä sinä tulet, kuinka kauan olet asunut Suomessa. Keskustellessaan opiskelijat saivat arvokasta harjoitusta suomen kielen puhumisessa ja loivat samalla aidon kontaktin seniorien kanssa.\nLopuksi kokoonnuimme opiskelijoiden kanssa ryhmäkodin pihaan vetämään ajatuksemme yhteen. Miten vierailu oli mennyt? Ryhmämme oli tässä asiassa yksimielinen: vierailu oli merkityksellinen niin meille vieraille kuin talonväellekin. Monelle tämä oli ensimmäinen käynti seniorien asuttamassa ryhmäkodissa. Monelle se taas toi mieleen omat isovanhemmat tai muut ikääntyvät sukulaiset.\nKevätprojekti oli onnistunut kaikin puolin, saimme olla tyytyväisiä itseemme. Ja kuka tietää, millaisia yhteisiä tempauksia Senja-seniorikorttelilla ja Avaimet onnistumiseen -koulutuksella voisi olla tulevaisuudessa!\nLisätietoa Avaimet onnistumiseen -koulutuksesta.\nKirjoittajat: Tiina Kauppinen ja Annika Hulanmäki


Reetta Piipari Washington Mysticsin leirille\n30.4.2003 Viimeiset neljä kautta Xavierin yliopistossa pelannut Reetta Piipari, 23, on kutsuttu Washington Mysticsin leirille. Mystics on yksi 14:stä WNBA:ssa pelaavasta joukkueesta. Piiparia ei valittu viime lauantaina pidetyssä varaustilaisuudessa, mutta Washingtonin leiri antaa hänelle uuden mahdollisuuden.\n- Washington Mystics osoitti kauden mittaan mielenkiintoa Reettaa kohtaan käymällä useamman kerran seuraamassa Xavierin otteluita, kertoi naisten maajoukkueen päävalmentaja Risto Piipari, Reetan isä.\nReetan lähtö leirille kävi nopeasti, sillä Mysticsin harjoitusleiri alkaa jo 1.5. Tiedon kutsusta hän sai varhain keskiviikko-aamuna Suomen aikaa. Mystics avaa WNBA-kautensa 23.5. vierasottelulla Charlotte Stingiä vastaan.\nWNBA:n kauden odotusta ovat varjostaneet liigan ja pelaajayhdistyksen välinen palkkakiista sekä kahden joukkueen (Miamin ja Portlandin) toimintojen alasajot. Palkka-asioista päästiin pitkien neuvotteluiden jälkeen sopuun, mutta kahden organisaation lopettamisen vuoksi varaustilaisuudessa oli vain kolme kierrosta normaalin neljän asemesta. Neljäs varauskierros käytettiin Miamin ja Portlandin palkkalistoilla olleiden pelaajien uudelleenvarauksiin. Tämä saattoi olla osasyy siihen, ettei Piiparista tullut historian toista WNBA:han varattua pelaajaa. Historian ensimmäinenhän oli Taru Tuukkanen, jonka New York Liberty nappasi vuoden 2001 varaustilaisuuden neljännellä kierroksella ja 57. varauksena.\nOsittain samaan aikaan Tuukkasen kanssa Xavierissa pelannut Reetta Piipari esitti erinomaisia otteita yliopistourallaan. Vuonna 2001 Xavier pelasi itsensä Piiparin ja Tuukkasen johdattamana yhden ottelun päähän tarunhohtoisesta yliopistojen lopputurnauksesta Final Fourista. Samaisella kaudella pelintekijän roolissa kentällä viihtyvä Piipari oli koko yliopistokoripalloilun paras koriinjohtaneiden syöttöjen jakaja 8,3 ”namupassin” keskiarvollaan. Kuluneella kaudella 170-senttinen Piipari tilastoi keskiarvoikseen 13,4 pistettä ja 5,1 koriinjohtanutta syöttöä.\nWashington pelaa harjoitusleirinsä lomassa kaksi harjoitusottelua; Minnesotaa (9.5.) ja Clevelandia (13.5.) vastaan. Reetta Piiparilla on siis lähiviikkojen aikana vakuuttaa Mysticsin valmennusjohto ja hankkia itselleen sopimus. Koska markkinoilla on kahden lopetetun joukkueen pelaajat ja äskettäin varatut pelaajat, on kilpailu pelipaikoista todella kovaa.\n- Totuus on se, että Reetan mahdollisuudet päästä WNBA:han ovat leirikutsusta huolimatta edelleen suhteellisen pienet, mutta leiri antaa varmasti ainakin lisäpotkua tulevaisuutta ajatellen, Risto Piipari arvioi.\nMikäli WNBA-pestiä ei tule, on Reetta Piipari ilmoittanut tähtäävänsä Euroopan ammattilaiskentille.\nYliopistopelien lisäksi Reetta Piipari on pelannut urallaan 13 naisten ja 20 nuorten maaottelua Suomi-paidassa.\n27.11.2018 13:36 Susijengi\nViimeisenä kahtena keväänä CSM Steaua Bukarestin Romanian liigan finaaleihin käskyttänyt Susijengi-apuvalmentaja Jukka Toijala, 46, siirtyy Puolaan. Toijala komentaa loppukaudenkestävällä sopimuksella takavuosien menestyjäjoukkue Trefl Sopotia, jolla on takanaan vaikea alkukausi.


Lukijalta: Uudesta eläinlaista puuttuu pakollinen tunnistusmerkintä lemmikeille - Etelä-Saimaa\nLukijalta: Uudesta eläinlaista puuttu...\nJulkaistu 12.2.2018 17:20\n"Suomessa hylätään arviolta yli 20 000 kissaa vuodessa" - tämän lauseen ovat varmasti useammat kuulleet, mutta onko tämä tieto oikeasti pysäyttänyt ajattelemaan? Eläinten hyvinvoinnin edistämiseksi on työstetty eläinlakia, josta luonnos tuli lausuntokierrokselle joulun alla. Kissojen hyvinvoinnin kannalta tämä laki sisältää merkittävän puutteen: laki ei vaadi tunnistusmerkintää kissoille tai koirille.\nKoirien suhteen tilanne on parempi, sillä vain harvoin koiria hylätään luontoon. Kissoilla tilanne on erilainen, sillä edelleen löytöeläintalot täyttyvät kodittomista kissoista syksyisin, kun kesäkissat jätetään luontoon selviytymään. Myöskään villiintyneet kissapopulaatiot eivät ole eläinsuojeluyhdistyksille harvinainen näky. Vaikka tietoa kissojen leikkauttamisen ja turvasiruttamisen tärkeydestä pyritään levittämään, parhaiten tilannetta voitaisiin parantaa lainsäädännön tasolla – pakollisella tunnistusmerkinnällä.\nEläinten hyvinvointilain tarkoitus on ”eläinten hyvinvoinnin edistämisen ja suojelun lisäksi eläinten kunnioituksen ja hyvän kohtelun lisääminen”. Lemmikkieläimillä hyvän kohtelun tulisi tarkoittaa sitä että niillä on koti, eikä niitä voisi jättää heitteille noin vain. Ilman tunnistusmerkintää eläimen hylkääminen on surullisen helppoa. Tunnistusmerkinnän lisääminen lakiin olisi merkittävä turvaa ja kunnioitusta lisäävä teko eläimille, erityisesti kissoille.\nVirve Kiviharju, yhdistysaktiivi, Lappeenrannan seudun eläinsuojeluyhdistys


"Miss Bubble´s lifestyle"-blogista tulla tupsahti haaste. Tässä ovat saamani kysymykset, joihin vastailen.\nUskoisin, että kohokohta on tulossa vielä, sillä kerran vuoteen, nimenomaan kesän loppupuolella, pakkaamme kimpsut ja kampsut Murusen kanssa ja lähdemme joko mökkilomalle tai telttaretkelle.\nMeillä ne mökkilomat ovat vaatimattomissa olosuhteissa kera kakkelihuussin ja ilman sivistystä muutenkin. Emme kaipaa mitään posliinipönttöjä tai sähköhelloja. Ehei! Mökki on mökki ja kotitalo on sitten ihan eri asia. Kaipaamme rauhaa, hiljaisuutta, luontoa ja puhdasta ilmaa. Kaipaamme veden liplatusta rantakiville ja laiturilla istumista aamukahvin kanssa. Kaipaamme lokkien kirkumista päiväauringon paisteessa ja iltahämärässä nuotion loimua. Tähtitaivaan alla vain me kaksi saunan raikkaina. Sitä haluamme kumpikin. Ja sen eteen teemme sitten kaikkemme.\nEi ne meidän vuokraamat mökit maksa paljoa. Vaatimattomuus todellakin on se meidän juttumme. Kerran saatiin kympillä koko viikko, kerran ihan ilmatteeksi, kunhan vaan pistettiin se sitten talviteloille jälkeemme. Juuri niin. Kauhulla katseltiin mökkien hintoja, kun ihan keskellä ihmisvilinää pelkillä runkopatjasängyillä kalustettu "mökki" maksoi 800 euroa viikolta! Huoh!\nTulossa on siis kohokohta.\nJaa-a... Ajattelin, että jos voittaisin sen seuraavan sisustushankintani jostakin. Vetämässä on lirpukkeet niin seinäkellolle, astiapyyhkeille kuin puiselle rasiallekin. Olikohan muitakin vielä? Juu, oli. Peittoa ja popparikulhoa. En nyt muista mitä kaikkea olen netissä, kaupoissa, mainosten mukana jne täytellyt ja laitellut.\nOliskin rahaa ostaa, niin ostaisin taulutelkkarin. En nimittäin jaksa siirtää tuota kuvaputkitoosaa edes yksin! Murusen kanssa on remppamiesten edestä sitä kööjätty ja huh ja puh että kumpasellakin selät huutivat Hallelujaa!\nSisustus.. kallein... öööö...\nLasketaanko sänky sisustukseen? Ai ei vai.. No mutta kun enhän minä ole ostanut, kun olen saanut lahjoituksena lähes kaiken! voi kääk-känä.\nVoisikohan se sitten olla talvitakkini, josta maksoin 30 euroa? Kalliimpi se oli, kuin talvikengät.\nMinun suosikkimatkakohteeni ovat hieman eksoottisimpia. Nimittäin JOS voisin ja uskaltaisin ja se oikeasti olisi mahdollista, lähtisin Jemeniin, Saudi-Arabiaan, Omaniin, Qatariin.. Myös Armenia, Afganistan, Nepal, Gambotza, Gambia, Etelä-Afrikka, Kenia, Marokko,... Hyvinkin kaukana noissakin niistä turistikohteista. No Jemenissä kyllä Sanaa olisi nähtävä ja sitten "kylille".\nJos kuitenkin voittaisin lotossa ja lakkaisin köyhtymästä, niin tosiasiassa löytäisimme itsemme varmaankin jostain päin Afrikkaa.\nKuten olen kertonut, ruoka on asia, jota arvostan. Sitä kun tarpeeksi kauan nälkää näkee, maistuu ihan mikä tahansa. Sekin lajike lautasella, mikä hyllyy valkoisena ja näyttää epämääräiseltä. Nyt kuitenkin ruoka on jokapäivä pöytäämme tullut, joten lempiruokiakin osaan nimetä paremmin. Lempiruoka ei kuitenkaan tarkoita normaalia ruokatottumustani tai että sitä usein saisin.\nRiisi. Se on ihan ehdottomasti sellainen raaka-aine, mistä saa mitä vaan tehtyä ja syön sitä vaikka siltään.\nNaan-leipä. Ah ja nam!\nTulisesti maustettu meksikolaistyyppinen papupata.\ntoisinaan sitten tekee ihan sikana mieli roskaruokaa. Hampurilaisia, pizzaa, kebabia... Taisin viimeksi syödä hampurilaisen, kun Riina sen piffasi mulle kera pöllökukkaron. :)\nNiin ja ruuaksi luokittelen ehdottomasti myös kaikki mössö-höpömousse-mässyvaahto-härpäkkeet. Ai jumpe! Herkkumaha vetää ihan milloin tahansa kaikkea valkosuklaa-suklaa-mansikka-pehmis-ihan mitä tahansa vaahtoa!\nMulla on elämäni biisejä olemassa. Sellaisia, joiden voimalla jaksan ja jaksan ja olen minä. Löytänyt sisimmät tuntemukseni. En kuitenkaan niitä linkitä, vaan jotain sellaista, mitä kuuntelen hyvinkin mielelläni myöskin. Mun ja Murusen kappale.\nJonnekin inkkariheimoon olisin menneisyydessä halunnut palata. Kun inkkarit olivat oikeasti inkkariasuisia ja -tapaisia. Ei näitä nykyajan kerrostaloasujia. Se koko kulttuuri heillä silloin menneisyydessä kiehtoisi. Vaatimattomuus, uskomaton kauneus ja perhekeskeisyys. Rohkeus ja rakkaus.\nToisaalta aika uhkarohkeaa matkustaa sinne, kun villin lännen rangerit eivät tykkäisi heistä ja pum pum pum vaan ja meitsikin voisi olla raato. :(\nPitänee harkita uudestaan...\nToisaalta, haluaisinko edes palata menneeseen, koska tässä hetkessä on kaikki hyvin ja olen vihdoinkin onnellinen!?\nRakastan Suomen kesää, enkä halua täältä kesällä pois edes lähteä. Lämpö, valo, luonnon elo, se vapaus, kun ei tarvitse tunkea tuhottomasti vaatteita pärjätäkseen ulkona, koko kauneus, mitä ympärillämme on ja kuinka ihmisetkin ovat iloisia ja nauravia. Kyllä kauneinta on nimenomaan luonto ja vastaantulijoiden naamat!\nKyllä se on raikas hiilihapotettu vesi.\nJos herkutella haluaa, ja haluanhan minä, niin sitten teharilla pistän mahdollisimman paljon jäitä ensin murskaksi ja sitten teen joko lassin, smoothien, fruitien tai hedelmäisen maitojuoman.\nEn ole käynyt. Minulle tapahtumaa on ollut käydä geokätköilemässä tai poimimassa marjoja. ai joo, mansikkapellolla käytiin ja siellä oli väkeä aika lailla. :)\nKiitos SatuMaria haasteesta ja kysymyksistä!\nLaitan haasteen seuraaville blogeille eteenpäin (Blogit bongattu lukijat-sarakkeestani):\n* "Arjen ihmeellinen ihanuus"\n* "Tintin tuherrukset"\n* "Eemeliken kotikolo"\n* "Eijan unelmia"\n* "Tuijan kortteilua,käsitöitä sekä arkielämää"\n* "Convehtila-designed with passion"\n* "Kamarin nurkasa"\n* "Live well, laugh often, love always"\n* "Jaanuskan korttinurkka"\n* "Phedran askartelut"\nMuistakaa haastaa tekin sitten blogeja omilla kysymyksillänne!\nJa haastamilleni blogeille minun kysymykseni kuuluvat näin:\nOn mukava kuulla teistä hieman enemmän. Tutustua paremmin, pintaa syvemmältä kenties, ja siksi teidät tällä kertaa tähän valitsinkin. :)\nConvehtilan Lauski 15. heinäkuuta 2013 klo 21.26\nKiitos haasteesta :) Saattaapi jonnin aikaa mennä ennenkuin saan kysymyksiin vastattua,mutta teen sen kyllä :)\nKiki 15. heinäkuuta 2013 klo 22.19\nOi mahtavaa, mitä tekstiä :) Mää tulen viettämään täällä monta rattoisaa hetkeä :D\nPhedra 16. heinäkuuta 2013 klo 8.34\nKiitos haasteesata! Muutama aika kiperäkin kyssäri oli...laittaa mietintä myssyn päähän :)\nJaanuska 19. syyskuuta 2013 klo 17.36\nHahaa! Arvaappa kuka sai vihdoikin vastattua haastekysymyksiin?? ;D\nJa sitten... en tiedä, että onko se sallittua, mutta laitoin haastetta omilla kysymyksillä myös takasin päin! :)


Jämsän Terveys - Invest in Jämsä\nJämsän Terveys on Pihlajalinnan ja Jämsän kaupungin yhteisyritys ja kuulumme Pihlajalinna-konserniin. Tuotamme terveys- ja sosiaalipalveluita yli 20 000 jämsäläiselle mm. terveys-, vanhus- ja hyvinvointipalveluita. Jokilaakson sairaalassa tehdään vuosittain yli 2 000 leikkausta ja erikoissairaanhoidossa käyntien määrä on yli 20 000. Jokilaakson sairaala on valinnanvapauden piirissä toimiva sairaala.\nHenkilökuntaa meillä on reilu 800, josta suurin osa on hoitohenkilökuntaa. Teemme tiivistä yhteistyötä sosiaali- ja terveydenhuollon oppilaitoksien kanssa tarjoamalla harjoittelupaikkoja eri työtehtäviin. Teemme asiakaslähtöistä työtä tavoitteellisesti ja asiakas on meillä aidosti keskiössä. Panostamme ennaltaehkäisyyn ja paikalliseen perusterveydenhuoltoon. Tuotamme palveluita inhimillisesti ja taloudellisesti kestävällä tavalla.\nEtusivu » Jämsän Terveys


Team Fortress Classic täytti 20 vuotta – pelillä edelleen aktiivinen fanijoukko – errori.net\nTeam Fortress Classic täytti 20 vuotta – pelillä edelleen aktiivinen fanijoukko Kommentit pois päältä artikkelissa Team Fortress Classic täytti 20 vuotta – pelillä edelleen aktiivinen fanijoukko\nToimitus 8.4.2019 11:43 8.4.2019\nValven klassikko moninpeliräiskintä Team Fortress Classic täyttää 20 vuotta. Alunperin vuonna 1999 ilmestynyt peli perustuu saman nimiseen Quake -modiin, joka ilmestyi muutamaa vuotta aiemmin.\nTeam Fortress Classic toi luokkiin perustuvat räiskintäpelit suosituiksi sekä se oli myös ensimmäinen peli jossa nähtiin pääosumia. Pelaajat käyttivät hyödykseen pelin bugeja, kuten liikkuivat nopeammin räjähdysten avulla. Team Fortress Classic kiihdytti myös Half-Life -modien kehitystä.\nTeam Fortress Classic on edelleen hengissä ja sen voi poistaa Steamistä 4€ hintaan.\nHalf-LifeQuakeTeam Fortress ClassicValve


Tyttö testasi bestiksen luotettavuutta poikaystävällään – tässä karu seuraus! – Stara\nTyttö testasi bestiksen luotettavuutta poikaystävällään – tässä karu seuraus!\nViihdeuutiset 28.10.2017, 13:30 · Terhi Piiroinen\nUskollisuus ja rehellisyys ovat parisuhteen ja ystävyyden kulmakiviä. Nyt eräs Kelsey-niminen neitokainen on halunnut testata parhaan kaverinsa Britneyn luotettavuutta. Hän pani syötiksi oman poikaystävänsä.\nKuten arvata saattaa, eivät tällaiset tilanteet pääty koskaan hyvin. Kelsey halusi Youtube-kanava To Catch a Cheaterin paljastavan hänen ystävänsä tarkoitusperät piilokameran avulla. Kelsey oli tavannut Sam-nimisen poikaystävänsä bestiksensä kautta. Hän myös tiesi, että Britneylla on taipumuksia mieltyä varattuihin miehiin.\nSam teki työtä käskettynä ja suostui syötiksi. Kamerat kuvasivat, kun Sam ja Britney tapasivat kahvilassa. Pikkutuhma keskustelu johti lopulta kosketteluun ja suutelemiseen.\nToisin sanoen Sam ja Kelsey saivat Britneyn nielemään syötin ja todistamaan, että hän ei ole luottamuksen arvoinen. Valitettavasti Kelsey kuitenkin raivostui Samille enemmän, koska hänen mukaansa mies ylitti rajan. Poikaystävä sai haukut siitä, että suuttui toimimaan syöttinä ja veti roolinsa hyvin. Tasan ei käy onnen lahjat.


Hiusten hoito sisältäpäin. - Studio Chill\nHome » Hiusten hoito sisältäpäin.\nHiusten hoito sisältäpäin.2018-09-242021-11-29https://studiochill.fi/wp-content/uploads/2016/03/logo.pngStudio Chillhttps://studiochill.fi/wp-content/uploads/2018/09/20180831_100918.jpg200px200px\nKauneuden ylläpitäminen lähtee liikkeelle terveyden ylläpitämisestä mm. terveellisiä elämäntapoja noudattamalla. Hiukset nauttivat mm. hyvistä öljyistä, luomuvihanneksista, -kasviksista ja täysjyväviljoista. Ylipäätään monipuolinen ruokavalio ja riittävä veden juonti luo hyvän pohjan myös hiusten hyvinvoinnille. Liiallista suolankäyttöä tulisi välttää, koska silloin kuormittaa tarpeettomasti munuaisia. Munuaisten kunto näkyy myös hiuksissa.\nHiustenlähtöön voi olla apua etenkin biotiinista, mutta parhaiten iho ja hiuspohja pysyvätkin kunnossa ja terveinä nauttimalla A-, C- ja E-vitamiineja, joitakin B-vitamiineja, piitä, sinkkiä ja seleeniä. Ja tietenkin suurimman hyödyn niistä saa, jos ne on nautittu luonnollisessa muodossa. Joskus hiustenlähtö voi johtua hormonaalisista syistä.\nYrtit pitävät yllä hiusten ja hiuspohjan kuntoa. Runsaan ja hyvin imeytyvän piin ansiosta sekä munuaisia hoitavan vaikutuksensa vuoksi peltokorte ja nokkonen hoitavat hiuksia, kun niitä käytetään tuoreina yrtteinä ja jauheina. Nokkonen mm. elvyttää verenkiertoa hiuspohjassa, tasapainottaa talineritystä ja tuo ravinteita hiuspohjaan ja -juuriin.\nRiittävä uni, ulkoilu ja hapen saanti on tärkeää. Hyvä kehon lämpötila ja verenkierto, sekä lämmin alaselkä ja jalat pitävät myös hiuspohjan verenkierron hyvänä.\nekokampaaja, hiukset, hiustenvärjäys, jyväskylä, kampaaja, kasviväri, kasvivärjäys, kauneudenhoito, luonnollisesti, luonnonkosmetiikka, parturi-kampaaja, parturi-kampaamo, terveet hiukset, yrittäyys


Kotiäidin elämää: Pieni nuhanenä\nSåfin 4. lokakuuta 2017 klo 22.05\nVoi toista! <3 En yhtään kestä sitä kun pienellä vauvalla on nuha. Olin itse lasten kanssa aina lievästi hysteerinen kun tuntui siltä että ruokailusta ei meinannut tulla mitään. Meillä ollaan vielä pysytty koko syksy terveinä lukuunottamatta yhtä "random" kuumepäivää meidän nuorimmalla. Illalla nousi korkea kuume, josta ei ollut tietoa enää seuraavana päivänä.. Tosin kyllä se flunssa vielä meidätkin kaataa - tiedän sen sillä olemme siirtyneet pienistä päivähoitopiireistä nyt isompaan.. :/\nNanna 5. lokakuuta 2017 klo 15.49\nToivottavasti säästyisitte flunssalta♥ Meillä on vielä onneksi ruokailu pienen kanssa sujunut, mutta nukumisen kanssa on ollut hieman vaikeampaa.\nAnna / Kukkahattuäiti 6. lokakuuta 2017 klo 8.47\nParanemista teidän pienelle. Meillä oli silmätulehdus koko perheellä keskimmäisen pojan ollessa 1kk vanha. Oli todella inhottava laittaa niin pienelle silmätippoja ja -rasvaa: niin pienen silmää on tosi vaikea saada edes avattua.\nTänä syksynä ollaan ainakin toistaiseksi säästytty pahimmilta pöpöiltä. Pientä flunssaa alkoi kylläkin olla heti kun kerho ja koulu alkovat.\nNanna 6. lokakuuta 2017 klo 14.44\nKiitos♥ Eiköhän tämä tästä hiljalleen helpota :)\nMeilläkin jouduttiin aikanaan laittamaan silmätippoja noin kuukauden vanhalle ja oli se kyllä melkoista puuhaa etenkin kun ne tipatkin oli vielä jotain ihme tönkköjä, joita ei tahtonut saada tippumaan.


Olisimme jo valmiita jäämään eläkkeelle ja jättämään kannattavan, vuonna 1985 perustetun pesula-alan yrityksemme uusille innokkaille yrittäjille. Jätä yhteydenottopyyntö, niin kerromme yrityksestä lisää.\nRakenna oma lumilinna Lapin sydämeen!\nTarjoamme valmiin konseptin oman lumilinnasi rakentamiseen, paikasta riippumatta. Myymme kaiken, mitä tarvitset jatkaaksesi olemassa olevaa toimintaamme. Kyselyitä meille on jo tullut tulevaa talvikautta koskien, niin matkanjärjestäjiltä kuin myös yksityishenkilöiltä ympäri Eurooppaa, jotka ovat nälkäisiä matkustelemaan jälleen. Jos pohdit oma yrityksen aloittamista, Snowlounge tarjoaa siihen erinomaiset mahdollisuudet. Sijainnin vaihto on mahdollista ja siihen tarvitaan vain n.2-3 rekkalastia. Tällä hetkellä laitteet ovat varastoituna Sallassa. Mikäli olet kiinnostunut tulevana talvikaudella jatkaa toimintaa Sallatunturissa, meillä on valmiina rakennussuunnitelmat sinulle. Myös laitteet ovat valmiina paikan päällä, kiinnostuneiden tulevien asiakkaiden lisäksi. Snowlounge on yksityisomisteinen yritys, joka aloitti toimintansa vuonna 2017. Talvikaudella 19-20 rakensimme 8 iglua ja käytimme enemmän kuin 400 kuutiota jäätä. Rakennelmiin kuului myös jääbaari, jääravintola, hääkappeli, jäägalleria sekä makuuhuoneita. Paketti sisältää: - Lumirakennusmuottin (pallo) 8m sekä 5m ml. ankkuritarvikkeet sekä puhallin - Käytävä- sekä ovimuotti ml. vesivaneri ulkorungolle - Kaapelit sekä paljon LED- valoja - Ovet sekä eteisrakennukset - Kontti keittiö jossa jääkaappi, pakastin, kaasuliesi ja työtila. (Sis. myös jäälasimuodot, kaakao kone, astiat sekä ruoanlaittovälineet) - Hotellihuoneiden sängyt - 6m merikontti varastotilana - Makuupusseja - Jäännostoteline sekä saha - Paljon työvälineitä - Facebook- ja Instagram tilit - Hakukoneoptimoidut nettisivut Lisäksi opastamme rakentamaan ensimmäisenä talvenasi! Sinun tarvitsee vain vuokrata traktori lumenpuhaltimella rakennusvaiheessa. Lunta saa esimerkiksi vieressä sijaitsevalta laskettelukeskukselta.\nMenestyvä kauneus- ja hyvinvointialan yritys lapissa\nMyydään menestyvä ja pitkään toiminut kauneus- ja hyvinvointialan yritys Pohjois-Suomessa. Loistava sijainti ja markkina-asema Suomen vilkkaimpiin kuuluvassa laskettelukeskuksessa, jossa kävijöitä riittää ympäri vuoden. Pitkään jatkuneen toiminnan aikana kertynyt vakioasiakaskunta palaa palveluiden pariin vuodesta toiseen ja alueen kehittyessä uutta asiakaskuntaa syntyy jatkuvasti. Yrityksellä on klassisen palveluvalikoiman lisäksi ainutlaatuisia, lapin luonnosta inspiraation saaneita palveluita. Työntekijöitä on 3-7 riippuen sesongista. Toiminta vuokratiloissa keskeisellä paikalla, joista löytyy useampi hoitohuone, sauna- ja kylpytilat sekä parturi-kampaamotila. Tyylikkäät, siistit, hyväkuntoiset tilat, joissa on täysi varustus ja moderni laitteisto hoitojen ja hyvinvointipalveluiden tuottamiseen. Sesonkiaikana kaikki hoitohuoneet ovat täydessä käytössä. Alueen kehittyessä sesonki laajenee koko ajan. Voidaan myydä osake- tai liiketoimintakauppana. Ota yhteyttä ja tule tutustumaan!\nHyvällä paikalla Sodankylässä, Jäämerentie myytävänä Lahjatalo. Jo vuodesta 2003 toiminut erikoisliike. Vuoden paras sesonki tulossa: nopeat kaupat. Liikehuoneisto 227m2 ja varasto parvi vajaa 20m2 Islantilaisten villalankojen sesonki jatkuu.\nSEO TERVOLA Tarvikeliike ja Autokorjaamo\n1963 Perustettu huoltoasema, pienkoneliike, autokorjaamo,rengasliiike, kahvila kompleksi. Liikevaihto vuonna 2019 2,5milj€ ja 2020 oli 2,3mil.€ Mittarikenttäremontti tehty vuonna 1999, jolloin uusittu säiliöt, putkistot ja sadevesijärjestelmä. Polttoainemittarit ja pumput uusittu vuonna 2012. Edustuksia : Stiga, Stihl, Ultracom, IKH, Milwaukee, Kumhon renkaat, Airrex, Tammermatic Autopesuri yms yms.


Naisen Tinder-kuva kaapattiin ja julkaistiin vain miehille tarkoitetussa Facebook-ryhmässä – oikeus tuomitsi "koeajolla" leuhkineen sakkoihin ja vahingonkorvauksiin - MTVuutiset.fi\nNaisen Tinder-kuva kaapattiin ja julkaistiin vain miehille tarkoitetussa Facebook-ryhmässä – oikeus tuomitsi "koeajolla" leuhkineen sakkoihin ja vahingonkorvauksiin\nUutisoimme tammikuussa, että deittailusovellukset Tinder ja Grindr saattavat rikkoa tietosuojalakia – vuotavat tietoja seksuaalisesta suuntautumisesta ja tarkasta sijainnista\nJulkaistu 11.08.2020 17:35\nMies julkaisi suomalaisnaisen Tinder-profiilista kaapatun bikinikuvan vain miehille tarkoitetussa suljetussa Facebook-ryhmässä viime kesänä. Oikeus tuomitsi miehen yksityiselämää loukkaavasta tiedon levittämisestä.\nNainen oli julkaissut seuranhakupalvelu Tinderissä profiilikuvan, jossa hän esiintyy bikineissä. Myöhemmin hän oli saanut tietää, että kuvaa on ilman hänen lupaansa jaettu vain miehille tarkoitetussa suljetussa ryhmässä.\nOikeudessa 40-vuotias mies selitti saaneensa kuvan pojaltaan, joka oli löytänyt sen Tinderistä. Mies kertoi julkaisseensa kuvan Facebook-ryhmässä huumorimielessä. Toinen jäsen oli jättänyt kuvan alle kommentin, johon mies oli vastannut ”koeajaneensa” kuvan naista. Mies oli poistanut kuvan ryhmästä noin neljän viikon kuluttua ja myöhemmin eronnut ryhmästä.\nSyytetty kertoi oikeudelle ryhmän tarkoituksena olevan, että jaetaan kuvia naisista ja kommentoidaan niitä. Ryhmään päästettiin jäseniksi vain miehiä, eikä ryhmässä julkaisuista sisällöistä ole lupa hiiskua ulkopuolisille.\nRyhmässä oli syytetyn mukaan jäseniä julkaisuhetkellä korkeintaan sata. Kuvaan oli reagoinut 27 jäsentä. Syytetty oli julkaissut naisen etunimen kuvan yhteydessä.\nTarkoitus esineellistää ja halventaa\n– Ryhmän tarkoituksesta ja sen luonteesta kerrotusta päätellen ryhmän yleinen keskustelun sävy on ollut naisia esineellistävä ja halventava, Länsi-Uudenmaan käräjäoikeus luonnehtii ryhmää tänään annetussa tuomiossa.\nSyytetty vetosi siihen, että nainen oli itse julkaissut kuvan Tinderissä huomattavasti suuremmalle ihmisjoukolle. Se ei kuitenkaan oikeuttanut miestä käyttämään kuvaa täysin muissa asiayhteyksissä ja ilman lupaa. Lisäksi mies oli kytkenyt valokuvaan seksielämään liittyvää tietoa.\nMies tuomittiin yksityiselämää loukkaavasta tiedon levittämisestä 30 päiväsakkoon, joka tekee miehen tuloilla 180 euroa. Lisäksi hänet tuomittiin maksamaan naiselle 1200 euron kärsimyskorvaukset sekä naisen lähes 2000 euron oikeudenkäyntikulut.\nKorjattu juttua kello 17.44: Espoon käräjäoikeuden nimi on nykyään Länsi-Uudenmaan käräjäoikeus.\nRikos Tinder Facebook


Jos pitäisi treenata vain yhtä saliliikettä, treenaa tätä - Kunnon juttuja\nJulkaisupäivämäärä 09.11.2019 21.07\n(Päivitetty 09.11.2019 21.08 )\nMaastaveto on liike, joka jokaisen perusterveen suomalaisen tulisi opetella.\nEt ehkä tiennyt, että maastaveto on tutkitusti erinomainen tapa polttaa rasvaa, parantaa ryhtiä ja lisätä puristusvoimaa. Liike harjoittaa laajasti koko kehon lihaksistoa ja helpottaa arkipäiväistä elämää, jossa usein joudumme nostamaan erilaisia esineitä. Maastavetotekniikoiden hallitseminen pienentää riskiä selkävammoihin jokapäiväisessä arjessa. Kaiken lisäksi maastaveto lisää testosteronihormonin tuotantoa, parantaa hapenottokykyä ja vähentää tuki- ja liikuntaelinten sairauksien riskiä.\nJos kaiken tämän jälkeen kuvittelit, että maastavetoharjoittelu on vaarallista, päinvastoin. Sitä ei pidä pelätä yhtään sen enempää kuin muitakaan kuntosaliliikkeitä.\nTreenaamalla maastavetoa treenaat itsellesi vahvan keskivartalon ja lisäät voimaa pakaroihin, jotka toimivat monissa liikkeissä kehon voimantuoton moottorina.\nEnnen kuin innostut liikaa ja syöksyt raskaiden rautojen pariin, on. syytä muistuttaa, että maastavetoharjoittelu tulee aina aloittaa mieluiten ammattilaisen opastuksella. Liike ei ole vaikea, mutta muutama perussääntö on aina syytä pitää mielessä:\nKäsien ote on leveämpi kuin jalka-asento.\nVarpaat osoittavat suoraan eteen (poikkeuksena niin sanottu sumoveto leveällä jalka-asennolla ja kapealla käsien otteella).\nPolvet liikkuvat noston aikana suoraan eteen tai aavistuksen sivuille.\nTanko on vetohetkellä hyvin lähellä nilkkoja\nVeto lähtee reisistä ja pakaroita, eli tankoa ei koskaan vedetä ylös pelkällä selällä.\nLiikkeen lopussa tehdään kevyt ryhdin parannus siirtämällä olkapäät taakse ja tuomalla rinta ulos.\nTanko tuodaan alas liu’uttamalla etureittä vasten ja siirtämällä lantiota taakse. Kun tanko on polven alapuolella, laskeudutaan kyykkyyn eli takaisin lähtöasentoon.\nVoit pitää tangosta kiinni myötäotteella (molempien käsien rystyset osoittavat eteen päin) tai ristiotteella, jossa toinen käsi on käännetty vastaotteeseen. Pääasia että puristus on rautaa! Älä käytä oteremmejä, koska silloin menetät yhden maastavetoharjoittelun edun.\nSeuraavassa kaksi esimerkkiä maastavetoharjoituksestani. Ensin niin sanottu normaali maastaveto, jossa käsien ote on leveämpi kuin jalka-asento. Jälkimmäinen harjoitus mukailee tempausta, jossa ote on huomattavasti leveämpi. Jälkimmäinen asento vahvistaa perustekniikkaa enemmän yläselän lihaksia ja on siksi suositeltava variaatio. Tässä versiossa myös otevoima on kovemmalla koetuksella. Leveän otteen veto kannattaakin tehdä kevyemmällä painolla siten, että ylöspäin suuntautuva liike kiihtyy hieman lattiasta.


Windows 10:n pahin ominaisuus tuli myös 7- ja 8-versioon - poista asennus - Tivi\n31.8.2015 klo 07:25\nWindows 10:n pahin ominaisuus tuli myös 7- ja 8-versioon - poista asennus\nIt-blogi gHacksin mukaan Windows 7 ja 8 ovat saaneet vastikään ladattavaksi neljä uutta päivitystä. Ne muuttavat käyttöjärjestelmän asetuksia niin, että laite lähettää valmistajalle aiempaa enemmän tietoa.\nPäivitykset KB3068708, KB3022345, KB3075249 ja KB3080149 ovat kuitenkin vapaaehtoisia, ja ne voi poistaa jälkikäteen.\nMikäli samoista päivityksistä ei halua muistutusta myöhemminkään, ne voi kätkeä Windows Updatesta.\nWindows 10:n tiedonkeruuta on kritisoitu laajalti. Viime viikolla jopa piraattisivusto iTS kertoi alkavansa estää alustan käyttäjien lataukset vakoilun takia.\nWindows 10:n pakkopäivitys aiheuttaa ajurikierteen – tämä asetus saattaa auttaa\nMicrosoft päivittää Windows 10 -järjestelmät halusi käyttäjä sitä tai ei. Pakkopäivitys voi johtaa ongelmiin erityisesti ajureiden kanssa, kun Windows korvaa uuden ajurin vanhemmalla.\nWindows 10 lyö ainakin yhdessä asiassa kaikki edeltäjänsä\nMicrosoftin Windows 10 on saanut hyvin jalansijaa käyttäjien parissa. Ensimmäisen kuukauden aikana Windows 10:n on ottanut käyttöönsä 75 miljoonaa käyttäjää, ilmoittaa Microsoft.\nWindows 10:n menee Maceihin: WMware julkisti Fusion 8:n kympille\nEnsimmäisenä Parallels esitteli Windows 10 -virtualisoinnin, ja nyt perässä myös WMware on julkistanut Fusion 8 -ohjelmistolle tuoreimman Windowsin tuen.\n”Windows 10 Microsoftin viimeinen toivo älypuhelimissa”\nGartnerin tutkimusjohtaja kommentoi Tivin haastattelussa älypuhelinmarkkinoiden tilannetta. Windowsille hän ei povaa ruusuista tulevaisuutta.


Akne-kielen syyt. Haluatko tietää, miten päästä eroon? - Henkilö\nJos suitset oli pieni läpinäkyvä näppylä, olet todennäköisesti vahingoittaa limakalvoon kuuman juoman, luun kalasta, terävä pää kuori jne Sinun ei pitäisi huolehtia - näppylä on paljon pienempi kuin sinusta tuntuu - vain paljon hermopäätelmiä kielellä. Ja mikä tärkeintä, tällaiset pimpit kulkevat hyvin nopeasti.\nEnsimmäinen asia mitä sinun tarvitsee tehdä on nähdä lääkäri jos akne ei mene pois 4-5 päivää omasta, tulla tuskallinen, häiritsee syöminen tai jopa vähemmän - hengitys.\nUseimmiten pimples esiintyy vauvojen kielellä. Tärkein syy niiden esiintymiseen on mikrobien saapuminen suuontelolle. Kuitenkin valkoisilla täplillä kielellä esiintyy usein aikuisen suussa.\nKielen kielekkeet johtuvat seuraavista syistä:\nAkuutin ruoan esiintyminen ruokavaliossa.\nAllergia uuteen hammastahnaan tai tiettyyn elintarvikkeeseen.\nStomatiitti, joka tapahtuu, kun likaiset esineet tulevat suuhusi. Usein tämä vaiva vaikuttaa vauvoille.\nKun kuljetat herpeksia huulien pinnasta kieleen.\nPistorien pitkä läsnäolo kielellä ilmaisee kandidiaasi- tai tuberkuloosin esiintymisen.\nValkoiset pimples kielellä - mikä tämä on?\nIhmisissä pimples kielellä kutsutaan "tippuns". Melkein jokainen meistä törmäsivät ulkonäkseen. Valkoisia pimples kielessä kutsutaan joskus pimples, mutta niiden luonteensa ne eroavat merkittävästi niistä. Jos tämä tauti jätetään hoitamatta, pitkälle tullaan ilmenee muodossa sienimäinen kasvaimet, jotka vievät suuren pinta jo turvonnut kieli.\nKuinka käsitellä näppylöitä kielessä?\nLuonnollisesti päätehtävä pimples kielessä - vahvistaen koskemattomuutta. Immuunijärjestelmä toimii esteenä inflammatorisen prosessin kehittymiselle. Siksi lääkäreitä hoidon aikana ovat lääkkeitä, jotka auttavat edistämään immuunijärjestelmää. Lisäksi lääkärit suosittelevat:\nKun finnejä kielen estää puhua, pureskella ja niellä, sinun tulisi säännöllisesti huuhtele suusi ratkaisun vettä ja ruokasoodaa tai valmistaa itse lientä erilaisia yrttejä, kuten: salvia, Celandine, mäkikuisma.\nJotta saisit eroon epämukavuudesta kehitettäessä stomatiittia, sinun tulisi levittää paksua hunajan tai hammastahnan osaa kielen kärsiville osille. Toinen suosittu korjaustoimenpide stomatiitin torjumisessa on hilloa, joka valmistetaan tee-ruusun terälehdistä. Lääkärit suosittelevat myös hoidettavan pistoolin sijainnin antiseptisten aineiden avulla. Lisäksi kiellettyä pinta-alaa käytetään öljyllä A-vitamiinia.\nJos kielillä on ilmennyt lihaksia mikrotraumojen tapauksessa, käytä ruokavaliota. Lääkärit suosittelevat sulkemasta ruokailuastiat, jotka aiheuttavat ärsytystä kielen pinnalla. Koko hoitokauden ajan kevyitä keittoja on syytä syödä.\nHyvin usein kielten valkoiset täplät eivät kulje tietyn hammastahnan käytön vuoksi. Tätä varten sinun on vaihdettava tämä hygienia työkalu toiseen. Lisäksi sinun pitäisi lopettaa huulipuna ja makeutusaine suuontelolle.\nOn muita hoitomuotoja\nOn myös muita tapoja hoitaa valkoisia pimplejä kielessä. Asiantuntijat kuitenkin suosittelevat, että jos sinulla on kielteisiä pimpelejä, ota välittömästi yhteyttä lääkäriin. Tämä johtuu siitä, että tällaisen sairauden ja sen seurausten syyt ovat erilaiset. Vain asianmukaisesti diagnosoitu ja asianmukainen hoito auttaa eroon pimples kielellä nopeasti ja kivuttomasti. Joskus voit tehdä vain kansanhoitoa, ja joskus tarvitset lääkekäsittelyä.\nNykyään suuri määrä ihmisiä kärsii ongelmallisesta ihosta. Tulehdus, pimples, mustat pisteet. Tarvitaan tehokas väline, joka ratkaisee ongelmat nopeasti ja tehokkaasti.


Sicario (2015) :: elitisti.net\nTrilleri, Rikos, Draama, Toiminta, Päihteet, Järjestäytynyt rikollisuus\nKanadalais-ranskalaisen Denis Villeneuven viimeisin elokuva Sicario käsittelee jo pitkään ajankohtaisena pysynyttä huumeidenvastaiseen sotaan liittyvää väkivaltaista kriisiä Yhdysvaltain ja Meksikon rajalla. Ciudad Juáreziin ja Yhdysvaltain puolelle sijoittuva elokuva seuraa oikeuteen uskovan ja idealistisen FBI-agentin Kate Macerin (Emily Blunt) ja tämän työparin (Daniel Kaluuya) liittymistä mukaan salaperäiseen operaatioon, jota johtaa vaikutusvaltaansa ja asemaansa varvassandaaleilla korostava intel-hahmo Matt Graver (Josh Brolin). Rajan molemmin puolin tapahtuvaksi aiotun erikoisoperaation johto ei helposti paljasta yksityiskohtia skeptisille ja totisille FBI-tyypeille, joiden näkökulmaa myös katsoja seuraa. Operaatioon kuuluu myös umpimielinen ja salaperäistä melankoliaa sykkivä "Alejandro" (Benicio del Toro), joka paljastaa itsestään lähinnä sen, että on ollut operaatioissa mukana aiemmin myös Kolumbiassa.\nElokuvan alkukohtaus lataa tunnelman vakuuttavan uhkaavaksi, kun FBI-ryhmän ratsia paljastaa teurastuksen tason, johon kartellilaiset ovat valmiita ryhtymään. Tapauksesta järkyttyneen Macerin toiminnan motiiviksi riittää muistutus siitä, että jos "sotaan" ei ryhdytä tai vastata, tulee verenvuodatus vain jatkumaan myös rajan demokraattisemmalla puolella, kotona.\nElokuva on uskottavalla tavalla vakavamielinen ja totinen olematta kuitenkaan yhtään tosikkomainen tai ikävystyttävä, mikä kertoo ohjaaja Villeneuven näkemyksen vahvuudesta. Yleensä huumorittomuus on pahasta, mutta oikein tehtynä senkin näköjään saa toimimaan, sillä Sicariossa ei juuri hymyillä tai olla ironisia. Sicarion maailma on vakava ja aika ikävä paikka, jossa kuitenkin arvokasta ja tärkeää on edelleen yrittää pysyä hyvänä ja pitkäkatseiselle oikeudentajulle uskollisena. Päähenkilönä Emily Bluntin hahmo on introvertti ja henkilökohtaisessa elämässään ahdistunut, eikä jää epäselväksi että raskas ja vaarallinen työ ei ainakaan tarjoa positiivisia yllätyksiä nousevassa suhteessa negatiivisiin. Toisaalta hahmon psykologian kannalta työ FBI:n ovenpotkijatiimin taitavana agenttina lienee hahmolle samansukuista "elintärkeää" toimintaa kuin pomminpurku päähenkilölle Kathryn Bigelown vaikuttavassa elokuvassa The Hurt Locker (2008), jossa ei myöskään hirveästi virnuilla.\nEnnen kaikkea Sicario on kuvaus ideaalisen maailmankuvan törmäyksestä realiteettien ja väkivallan kanssa. Macerille ja tämän juristitaustaiselle työparille on tärkeää huolehtia siitä, että operaatio hoidetaan kansallisten ja kansainvälisten lakien mukaisesti. On kuitenkin selvää, että niitä lakeja noudattamalla on vaarana päätyä päättömänä sillalle roikkumaan, mistä johtuu että operaatioon on palkattu hieman kuumottavamman näköisiä taistelijoita, jotka eivät vaikuta halukkailta puhumaan itsestään ja aiemmista tehtävistään. Macerin (ja katsojan) henkilökohtainen tragedia perustuukin siihen, että jos kartellilaisten käsityksiä bisneksestä ja ongelmien ratkomisesta halutaan säätää sopivammiksi rauhan ja turvallisuuden kannalta, joudutaan usein käyttämään raskasta tulivoimaa. Henkilökohtainen moraali, kosto ja keinot löytää tapa selviytyä järjettömässä ja väkivaltaisessa maailmassa ovat siinä ennen pitkää koetuksella. Vaikka usein pitäisi, ei hymyily ole aina ensimmäisenä mielessä.\nDenis Villeneuve on hyvin kiinnostava ohjaaja. Hänen elokuvistaan näkee muun muassa sen, että hänen ambitionsa piilevät muualla kuin "näyttävyydessä" ja pinnallisessa väkivallassa. On hienoa, ettei Sicariossa esimerkiksi iänikuisia luodinosumia tarvitse aina esitellä lähikuvissa, eikä ammuskelua ole tolkuttomasti. Se mitä jää jäljelle kuulostaa ja tuntuu ikävältä. Väkivalta on kolkkoa ja raastavaa, ja kun sitä osaa kuvata myös henkisestä näkökulmasta, ei kaikkea tule näyttää. Elokuvan loppuratkaisu on harvinaisen synkkä, mitä olisi helposti voitu lieventää perinteisemmin, usein nähdyin ottein. Ensikertalaisen käsikirjoittaja Taylor Sheridanin visio on vakuuttavampi ja uskottavampi kuin Aaron Guzikowskilla, jonka ensimmäisiä käsikirjoituksia oli Villeneuven ohjaama, lopussa epäuskottavaan ankeuteen ja ylipituuteen päätynyt, muttei toki vailla ansioita oleva Prisoners (2013).\nSicario vaikuttaa dokumentaariselta, ja verrattuna muutamiin muihin Meksikon huumekartellit -aiheisiin kuumotuksiin, kuten Coenien No Country for Old Meniin (2007) tai Ridley Scottin The Counseloriin (2013), on Villeneuven elokuva näistä vakavamielisin. Coenien suurenmoista ironiantajua ja mustaa huumoria ei Sicariossa esiinny, samoin Tommy Lee Jonesin kaltaista tärkeää viisasta, vetäytynyttä hahmoa ei näy (ei sillä, että vetäytyminen olisi viisauden edellytys). Sicario on kaukana myös Ridley Scottin paisutellun kyynisestä visiosta ja liki inhosta maailmaa kohtaan elokuvassa The Counselor.\nSicarion kirkkaimmat tähdet ovat Emily Blunt ja Benicio del Toro. Myös Josh Brolin tuntuu viihtyvän rennossa johtajaroolissaan hyvin. Bluntin voimakkaaseen hahmoon on helppo samastua ja hänen olemuksensa risteilee hämmennyksen, voimattomuuden ja määrätietoisuuden kolmiossa. Benicio del Toron vaikuttava suoritus huipentuu jo lähelle Bronsonia Huuliharppukostajassa (1968). Villeneuve osaa ohjata niin ihmisiä lähikuvatasolla kuin tiukkaa toimintaa laajemmassa kontekstissa. Elokuvassa on muutama äärimmäisen latautunut toimintakohtaus, joiden kulminaatiosta ei koskaan voi olla täysin varma. Kohtaus autoruuhkassa ja lopun yökameravisiot ovat jännitteisyydessään hienoja kohtauksia, ja muutenkin visuaalinen kieli on vahvaa. Kuvauksesta vastaa Villeneuven kanssa Prisoners-elokuvan (2013) ja useita Coenien elokuvia kuvannut Roger Deakins. Leikkauksia ei tuhlailla.\nKaksituntinen elokuva ei ehkä tuo aiheeseen paljon uutta etenkin, jos perustiedot Meksikon ja Yhdysvaltain rajan tapahtumista ovat hallussa. Elokuvakokemuksena se voi tuntua hieman raskaalta, mutta vaisuksi sitä ei voi sanoa. Jälkimmäisestä pitää huolen myös islantilaisen Jóhann Jóhannssonin luoma painostava äänimaisema. Sicario on vahva elokuva Enemyn (2013) ja Incendiesin (2010) kaltaisten melko tyrmistyttävien elokuvien jatkeeksi, ja Villeneuve vaikuttaa tekijältä, joka pystyy käsittelemään ihmisen psykologiaa ja globaaleja traumoja lajityypistä riippumatta.\n© Juho Malanin, julkaistu: 13.10.2015\n4.0 4.0 3.5 4.5 4.0 4.0 3.5 4.0 3.0 4.0\nSicario sijoittuu Elitistin kaikki parhaat -listan sijalle #217\n90%\t Sicario (2015)